(VIDEO) Remaja Ini Tunjuk Cara Buat Bekas Hidroponik Dari Pasu Daiso RM 5.00

Sistem tanaman Hidroponik adalah pilihan terbaik bagi mereka yang tidak ada masa yang banyak, tapi nak berkebun. Ini disebabkan oleh dengan penggunaan sistem ini, tugas menyiram dan membaja dianggap selesai sebab air yang ditakungkan di bahagian bawah berfungsi sebagai medium tumbesaran. Hanya sekali sekala sahaja anda perlu top-up air atau baja AB bila berkurangan.

Tapi untuk dapatkan set hidroponik ni, harga dia boleh tahan juga harganya. Kalau bertuah, boleh lah dapat RM 25 satu bekas dan ada juga yang menjualnya sampai RM 70. Tapi, remaja ini bijak. dia boleh olah sendiri pasu daiso RM 5.30 menjadi sebuah bekas hidroponik yang lebih menarik.

Bahan yang diperlukan

1 biji pasu dari Daiso
1 keping Styrofoam
10 cawan hidroponik atau boleh gunakan cawan minuman

Peralatan untuk membina hidroponik

Pembaris
Pisau pemotong
dawai yang telah dibulatkan untuk menebuk lubang

Cara-cara:

1. Ukur mulut pasu untuk menentukan saiz  Styrofoam yang diperlukan sebagai penutup dan pemegang cawan hidroponik

2. Buat ukuran pada  Styrofoam saiz yang telah di tentukan tadi dan potong.

3. Tentukan kedudukan cawan hidroponik dan pastikan ia bersesuaian dengan besi pemanas yang akan digunakan untuk tujuan menebuk lubang.

4. Panaskan besi penebuk dan tebuk terus lubang sebagai pemegang pasu mengikut lakaran saiz yang telah disediakan

5. Potong bucu  Styrofoamuntuk mudah muat pada mulut pasu.

6. Letakkan  Styrofoam pada mulut pasu dan susun cawan hidroponik. Sedia untuk digunakan

Sumber: Anggi nosaffri

Salah satu aspek yang paling penting untuk mempunyai kediaman yang nyaman dan bahagia ialah kebersihan lantai dan permaidani. Walaupun terletak pada bahagian paling bawah, tetapi kita tidak boleh mengambil mudah dan tidak membersih permaidani dan lantai . Buat para ibu atau pemilik rumah yang prihatin dan peka, pastinya hal kebersihan dan penyelenggaraan dilakukan agar lantai rumah sentisa nampak baru dan bersih.

Membaik pulih permiadani yang terkena api puntung rokok.
Untuk permaidani yang terbakar sedikit akibat terkena puntung rokok, jangan khwatir, anda masih boleh guna permaidani tersebut dengan mengikut kaedah mudah ini.Pertama sekali, potong bahagian yang terbakar menggunakan gunting kecil yang tajam. Lakukan dengan berhati-hati untuk mengelakkan daripada tergunting terlalu dalam. Selepas digunting dengan cermat, sapukan cecair pencuci pada bahagian yang rosak, diikuti cairan cuka makanan sebelum ditekapkan dengan lapisan tisu atau kain bersih yang akan menyerap di atas permukaan bahagian berkenaan. Kemudian biar sehingga kering.

Menaggalkan kesan hitam dari tumit kasut pada lantai.
Anda boleh gunakan cara yang paling simple untuk mengembalikan kilatan lantai jubin yang telah dikotori kesan hitam menjengkelkan tersebut dengan menggunakan pemadam getah sahaja. Kemudian sapu habuk pemadam yang tinggal and you are good to go. Mudah kan?!

Hapuskan tompokan kotoran di atas permaidani tebal.
Cuba gunakan pewarna yang sama dengan warna latar permaidani tersebut. Campurkan pewarnadengan air panas bagi menghasilkan perekat nipis. Kemudian, sapukan pada tompok kotoran yang mencacatkan permaidani anda. Biasanya cara ini akan memberikan hasil yang memuaskan.

Menutup kesan calar yang dalam pada lantai kayu.
Isikan ‘longkang’ pada kesan calar yang dalam itu dengan kayu plastik. Bahan pengganti itu mestilah mempunyai warna yang sama atau mirip dengan kayu asal. Anda perlu melakukan beberapa try and error sebelum dapat warna yang benar-benar sepadan. Setelah plastik tersebut lekat dan kukuh, gosok permukaan dengan kertas pasir perlahan-lahan supaya lantai kembali licin dan rata.

Membetulkan bucu permaidani yang ‘melentik’.
Jahitkan sehelai kanvas dibawah bahagian bucu permaidani yang bermasalah. Ini akan menyebabkan permaidani tersebut ‘jatuh’ selain dapat membantu permaidani untuk tahan lebih lama.

Ramai antara penduduk bandar yang memilih tidak untuk bercucuk tanam disebabkan kekangan ruang. Selain daripada rumah landed yang semakin kecil halamannya, konsep kediaman bertingkat kini juga menjadi salah satu faktor penyumbang. Bertitik tolak daripada itu maka terhasil lah konsep vertical garden di mana tanaman diletakkan pada dinding khas. Tapi kelemahan sistem khas ini ialah kosnya yang agak mahal. Justeru, apakah penyelesaian terbaik yang mampu menjimatkan ruang dengan harga yang mampu milik.

Jabatan pertanian telah hadir dengan inovasi terbaru iaitu menyarankan penggunaan bahan kitar semula untuk menggalakkan lagi konsep kebun bandar yang diusahakan mereka. Antara rekaan yang menarik dicuba bagi kediaman yang mempunyai halaman sempit adalah menara botol.

Bahan-bahan:

4 biji        Botol minuman terpakai 1.5 liter
4 biji        Penyambung / nipple pipe
1.5 kaki   Pengikat besi
2 biji        Skru
5 kg        Tanah campuran

Cara-cara:

1. Tandakan Tempat yang akan dijadikan sebagai tempat untuk meletakkan pengikat besi untuk memudahkan ia digantung

2. Ikat pengikat plat besi pada lubang yang telah ditebuk tadi dengan menggunakan skru

3. Ambil botol yang lain dan tandakan pada bahagian tapak botol mengikut saiz mulut botol yang diletakkan pengikat plat besi tadi. Tebuk lubang yang telah di lukis tadi dengan menggunakan soldering iron dan lakukan untuk 3 botol berikutnya

4. Tandakan tetingkap pada dinding botol dari bahagian bawah dan tebuk untuk dijadikan sebagai ruang untuk tanaman. Lakukan untuk semua botol

5. Tebuk lubang pada bahagian penutup botol dengan menggunakan soldering iron untuk diletakkan nipple pipe sebagai lubang saliran. Lakukan untuk ke semua botol

6. Selesai cantumkan semua botol menjadi satu menara, letakkan medium tanaman dan masukkan pokok ke dalam setiap botol

Lampu untuk kegunaan outdoor  harganya memang agak mahal kerana ia mempunyai ciri-ciri perlindungan khas terutamanya apabila terkena air. Di pasaran, harga sebiji lampu LED untuk outdoor mahu mencapai RM 14-15. Itu pun saiz nya kecil sahaja.

Bagi mereka yang nak pencahayaan extra tapi masih menjimatkan duit, Boleh cuba DIY lampu LED dengan menggunakan Cable raceway atau cable tray Sebagai kaki lampu.

1. Potong cable tray atau cable raceway sebagai kaki lampu pada ukuran 50cm untuk setiap satu.

2. Tebuk dua lubang di bahagian bawah sebagai ruang untuk meletakkan batang skru sebagai kaki pemegang pada tanah

3. Pasang dua batang skru 1.2 inci pada lubang yang telah di tebuk tadi secara bertentangan. Skru ini berfungsi untuk mengukuhkan pegangan batang lampu pada tanah supaya tidak mudah tercabut atau tumbang.

4. Potong LED Strip pada ukuran 15cm panjang untuk setiap satu.

5. buang atau potong sedikit lapisan isolation untuk memudahkan sambungan wayar pada bahagian lampu.

6. Solder Wayar pada bahagian lampu LED yang telah di buangkan isolation

7. Gunakan tiub getah untuk melindungi bahagian sambungan.

8. Tampalkan LED Rope yang telah siap bersambung dengan wayar tadi di dalam bekas cable atau cable tray yang telah dipasangkan kaki tadi

9. Tutupkan cable tray dengan penutup yang tersedia. Dah siap. Boleh dipasangkan pada laman anda


6 Kegunaan Batang Pisang Yang Mungkin Anda Tak Tahu

Pisang. Umum tahu, bahagian yang digunakan adalah buah dan daun nya. Bahagian lain terutamanya batang akan dibuang selepas pisangnya dituai. Tahukah anda bahawa batang pisang lambat mereput? Kebiasaan Selepas anda tebang pokok pisang tu, apa yang akan anda lakukan untuk memusnahkan nya? Takkan bakar? Batang pisang mengandungi kelembapan yang tinggi dan tak makan api.

Sebenarnya, batang pisang pun ada kegunaan lain dan punya khasiat yang tinggi terutamanya pada tanaman. Dari anda buang batang pisang begitu sahaja, apa kata tukarkan ia kepada sesuatu yang lebih berfaedah dan memberi manfaat seperti berikut:

Batas batang pisang
Memandangkan batang pisang lambat mereput dan tekstur batangnya yang lembut dan mengandungi air, ia amat sesuai dijadikan sebagai medium tanaman. Namun hanya jenis tanaman jangka pendek dan berbatang lembut seperti sawi, bayam, kangkung, khailan dan sebagainya yang sesuai. Tanaman jangka panjang dikhuatiri tidak mampu ditampung oleh tekstur batang pisang yang rapuh.

Mengekalkan kelembapan tanah
Amat berguna bagi anda yang bercucuk tanam di kawasan panas atau musim panas. Jika teknik batas batang pisang di atas untuk tanaman jangka pendek, teknik ini pula sesuai untuk tanaman jangka panjang [klik sini untuk artikel lanjut]

Cuci pinggan
Masyarakat dahulu kala kerap menggunakan batang pisang sebagai bahan untuk mencuci pinggan ketika kenduri. Tidak pasti apakah kandungan yang terdapat dalam batang pisang yang berupaya menanggalkan minyak dan kotoran pada pinggan mangkuk, namun ia terbukti. Batang pisang akan di potong kecil dan diletakkan di dalam air basuhan pinggan bersama sabun

Kerepek bonggol pisang

Tanam Bunga Kobis Dalam Plastik Beras, Kurang 3 Bulan Dah Boleh Tuai. Kobis memang ramai suka tanam tapi tidak bagi bunga kobis. Mungkin disebabkan waktu tuainya yang memakan masa 3 hingga 6 bulan bergantung kepada spesies. Tapi wanita ini kongsi cara tanam pokok kobis bunga yang boleh dituai tak sampai 3 bulan. Nak tahu macam mana? jom baca perkongsian Ann dalam blog nya.

Kalau di Malaysia panggil bunga kobis, orang Indonesia panggil bunga kol dan orang putih pula panggil cauliflower.
Suka makan bunga kobis tak? Kalau suka, apa kata tanam sendiri di rumah anda. Tanam sendiri lagi best. Sah-sah tak guna racun atau bahan kimia yang terlarang. Mudah sahaja, mari saya tunjukkan kepada anda cara-cara menanam bunga kobis.

1. Beli biji benih bunga kobis. Saya gunakan brand Green World. Brand ni memang dipercayai. Insyaallah, kalau semai pasti hidup. RM3.50 sahaja sepeket dan ada 200 biji benih

2. Semaikan biji benih bunga kobis dalam bekas semaian atau pasu dan letakkan di tempat yang teduh. Siram apabila tanah kering sahaja. (Saya cuma menggunakan medium semaian yang ada didepan mata).

Gambar rajah1 – 7 Oktober 2009, biji benih bunga kobis disemai
Gambar rajah 2 – 9 Oktober 2009, biji benih mulai bercambah
Gambar rajah 3 – 11 Oktober 2009, Anak pokok Kobis telah jelas kelihatan (letakkan di tempat yang panas)

3. Setelah anak pokok bunga kobis berusia seminggu, alihkan anak pokok bunga kobis ke dalam polybag yang besar ataupun guni beras. Nak guna pasu pun boleh asalkan pasunya besar dan dalam. Saya cuma gunakan guni beras. Recycle benda yang sedia ada tak perlu membazir.
Siram anak pokok dengan dengan baja fertigasi 3 kali sehari (pagi, petang & malam)

4. Anak pokok bunga kobis yang berusia sebulan lebih

5. 16 Disember 2009 – Pokok bunga kobis telah membesar

6. Dan akhirnya, saat-saat yang paling ditunggu. Pokok bunga kobis menampakkan hasilnya.

7. 19 Januari 2010, bunga kobis telah matang dan sedia untuk dituai

8. Setelah bunga kobis dituai, jangan biarkan pokoknya mati. Jaga dan siram seperti biasa. Kerana pokok induk ini akan mengeluarkan anak pokok di batangnya. Cantas anak pokok itu dan tanam nya serta merta di tempat lain. Tak perlu menyemai dari biji benih dan pokok lebih cepat membesar.

Handmade Macrame Plant Hanger Cotton Rope Flower Pot Holder Wall Planter Basket With Wood Beads Decorative Bohemian Boho Decor

Bila musim hujan, tanaman paling mudah diserang kulat. Faham sahaja lah kan kalau tanaman diserang kulat bukan sahaja rosak, salah tempat boleh mati terus. Namun, tidak bagi sebahagian masyarakat di Maxico terutamanya diwilayah Ixtlahuaca.

Kulat yang menyerang tanaman jagung dianggap sebagai satu hidangan yang istimewa dan mereka akan berpesta dengan menu kulat tersebut. Kulat yang di panggil Cuitlacoche oleh masyarakat tempatan atau Corn smut akan tumbuh apabila tiba musim hujan yang berpanjangan.
Ia tumbuh apabila air hujan diserap oleh tombol jagung. Kelembapan hujan di antara biji akan menghasilkan kulat yang akan tumbuh di celah biji jagung. Ia berpunca daripada patogen yang dipanggil Ustilago maydis.

Terdapat pelbagai menu hidangan yang boleh disediakan dengan menggunakan cendawan kelabu ini dan ia menjadi makan istimewa masyarakat di Ixtlahuaca. Kini, cendawan kelabu ini juga mudah didapati di pasaran. Ia di jual sebagai makana di dalam tin dan ada juga dalam bentuk kering.

Apa itu kapur pertanian? Kapur pertanian juga dikenali sebagai Lime. mungkin anda pernah dengar namanya tapi tak tahu kegunaan kapur pertanian ini. Ia antara bahan pertanian yang kerap digunakan oleh pekebun atau peladang kerana ia banyak membantu dalam bidang pertanian. Kebiasaanya, bahan ini di gaul ke dalam tanah sebelum memulakan ativiti penyemaian atau penanman. Kapur pertanian diperbuat daripada calcite atau mineral aragonite. Campuran ini mengandungi miniral yang amat diperlukan oleh tumbuhan . Antaranya ialah kalsium karbonat magnesium olsida dan megnesium karbonat.

Terdapat beberapa jenis serbuk kapur di pasaran antaranya serbuk kapur calcitik antara serbuk kapur yang berkualiti tinggi yang mengandungi kalsium karbonat dan memberikan kesan yang baik pada tanah tetapi agak sukar mendapatkannya. Kedua ialah serbuk kapur dolomiti yang dijual dalam bentuk pelet. Mengandungi kalsium karbonat dan magnesium karbonat iaitu tidak kurang 6 peratus kandungan magnesium dan ketiga ialah serbuk kapur biasa.

Peranan serbuk kapur sangat tinggi dalam bidang pertanian di mana;

1. Ia mengurangkan kadar PH berasid pada tanah anda.

2. Membekalkan kandungan kalsium dan magnesium kepada tanah anda.

3. Berperanan untuk membenarkan air memasuki tanah berasid dengan baik.

4. Memudahkan tanaman menyerap nutrient dalam tanah. Tanpa serbuk kapur dalam tanah. Akar tanaman sukar menyerap makanan dalam tanah. Sebab itu walaupun sudah banyak baja ditabur pada batas tanaman kita, tanaman tersebut tidak membesar dengan baik malah pertumbuhannya terbantut dan daun warna kekuningan. Pokok mula berbunga atau berbuah walaupun belum matang.

5. Meningkatkan aktiviti bakteria dalam tanah.

Jika kadar PH tanah sangat rendah, kandungan nutrient seperti kalsium, fosforus dan magnesium juga rendah dalam tanah. Ini bermakna kandungan mangan dan aluminium yang tinggi sangat bertoksid kepada tanaman. Nilai PH pada kadar 7.0 ialah berkeadaan neutral, nilai PH di bawah 7.0 pula adalah berasid manakala PH melebihi 7.0 pula adalah beralkali. Namun sesetengah pakar mengatakan 4.0 hingga 6.5 adalah PH neutral dan sesuai tanaman membesar. Bermaksud tanaman boleh tumbuh pada nilai PH 4.0 hingga 6.5. Tanah beralkali tidak perlu ditabur dengan serbuk kapur tetapi perlu ditabur sulfur untuk mengurangkan kealkalian tanah itu. Untuk mendapatkan nilai PH tanah anda guna penyukat meter PH yang boleh dibeli di kedai.
Cara menggunakan serbuk kapur adalah bergantung kepada berapa nilai PH tanah anda. Sebelum menaburkan serbuk kapur uji tanah anda terlebih dahulu, guna penyukat PH meter atau kit kertas litmus untuk mengetahui PH tanah. Anda boleh menaburkan serbuk kapur di atas tanah dan mengaulkannya atau jika menggunakan tanah pada skala besar tabur menggunakan jentera khas selepas tanah anda telah di balik-balik mengunakan jentera piring. Pengemburan tanah akan mengaulkan serbuk kapur dan akan sebati pada tanah.

Umumnya, 100 pound atau 45 kilogram serbuk kapur ditabur pada tanah bersaiz 1000 kaki persegi untuk ke tahap nilai PH 1 point. Serbuk kapur boleh bertahan sehingga 3 tahun hingga 5 tahun mengikut faktor persekitaran. Hujan asid yang berterusan boleh menghilangkan nilai PH tanah anda. Jadi anda harus memeriksa tanah anda selepas 3 tahun hingga 5 tahun sekali bagi mendapatkan keputusan tahap nilai PH dan seterusnya anda boleh membaikpulih semula dengan menaburkan serbuk kapur pada tanah anda. Tetapi jika tanaman anda hidup subur tanpa ditaburkan serbuk kapur sebelum ini bermaksud tanah anda berkeadaan neutral. Jadi serbuk kapur tidak berguna untuk tanah anda buat masa ini.

Sumber: https://tanomkinotuan.blogspot.com


Elak Anak Kecil Kemalangan Jatuh Tangga Ini Material Karpet Yang Patut Anda Beli

Entri ini ditujukan khas buat pemilik kediaman jenis landed house seperti rumah teres setingkat dan rumah townhouse terutamanya unit di sebelah atas yang mempunyai tangga.

Penggunaan karpet dalam kediaman selain daripada salah satu instrumen utama dalam dekorasi ianya juga berperanan sebagai alat keselamatan yang efisien kerana materialnya yang kasar tetapi lembut memberi kesan geseran berupaya untuk memastikan momentum selamat sewaktu menuruni tangga.

IMPIANA ingin menerangkan beberapa jenis karpet yang sesuai untuk diletakkan di bahagian tangga agar anda serta seisi keluarga selamat semasa turun dan naik ke aras atas kediaman.

Karpet jenis Polypropylene Fiber untuk keselamatan kanak-kanak

Kita sedia maklum, ramai ibu bapa telah meletakkan pagar keselamatan untuk menghalang kanak-kanak daripada bermain di kawasan tangga berikutan banyak kes kecedaraan parah melibatkan bayi yang jatuh tergolek di bahagian tangga kerana tergelincir. Jika kediaman anda menggunakan tangga bermaterial kayu dan permukaannya licin, anak anda berisiko tinggi untuk cedera atau jatuh. Isu ini dapat dikekang melalui penggunaan permaidani yang di bolt terus ke lantai tangga. Gunakan karpet jenis Polypropylene Fiber yang diperbuat daripada gentian bulu asli yang serupa dengan nilon lembut yang kasar tetapi lembut yang ianya berupaya memberikan geseran yang efisien terhadap tapak kaki kanak-kanak dan juga dewasa.

Fokuskan pemasangan karpet di bahagian tengah tangga

Ada diantara kita enggan memasang secara penuh di tangga kerana mungkin tidak sedap mata memandang atau ingin berjimat semasa pembelian karpet dilakukan. Itu mungkin terserah kepada idea serta kreativiti anda kerana apa yang penting karpet yang dipasang mestilah menutupi bahagian tengah tangga. Ini kerana sebahagian besar daripada kita menggunakan secara maksimum samada turun atau naik tangga di sebelah tengah kerana tiada orang yang menggunakan tangga di sebelah tepi melainkan anda bertembung dan ingin memberi laluan kepada orang lain semasa di tangga.

Guna Cut pile Carpet

Gunakan karpet Cut-pile ianya sesuai untuk diletakkan di bahagian tangga. Material nya yang lembut serta selesa apabila dipijak pasti akan memastikan keselasaan anda sekeluarga ketika menaiki tingkat atas kediaman malahan ianya mudah dibersihkan dengan vakum.

Permaidani pattern gelap

Di Asia termasuk Malaysia, kita akan membuka kasut di luar rumah dan masuk, tetapi kita akan membasuh kaki di dalam bilik air sebelum pergi ke halaman lain. Tanpa kita sedari, tapak kaki yang basah atau lembab walaupun sudah di lap dahulu selepas keluar bilik air, kaki kita masih lagi boleh menangkap jutaan kuman yang berada di atas lantai. Tangga yang menuju ke bilik tidur jika dipasang karpet flat-weave berona gelap pasti akan menjadi filter yang efisien untuk mengelap habuk dari tapak kaki dan memastikan kita masuk ke bilik tanpa membawa kuman dan bakteria ke atas kamar tidur. Sementara itu, habuk yang melekat tadi jika diatas permukaan gelap, akan menutupi tompok kekotoran tersebut dan anda hanya perlu menggunakan mesin hampa gas untuk membuang kotoran tersebut.

Permaidani berbulu tebal / Saxony Cut Pile

Kalau anda perasan, ramai orang menggunakan karpet berbulu tebal (Saxony cut Pile)  yang mana ianya diperbuat daripada helaian bulu gentian yang menegak dan ianya amat lembut. Karpet jenis ini sesuai untuk digunakan di ruangan kediaman yang kurang trafik seperti di bilik tidur. Karpet ini juga amat berkesan dalam memastikan bayi anda tidak mengalami kesakitan jika kepalanya terhantuk di atas lantai (Kalau boleh kita elak perkara ini berlaku). Selain itu, ianya tidak sesuai untuk diletakkan di ruangan yang high traffic seperti ruang tamu.

Kesimpulannya, mungkin anda merasakan gambar yang kami kongsikan ini nampak sama, tetapi jika anda meneliti setiap nama jenis karpet yang kami sertakan dalam entri ini, anda pasti dapat merasakan perbezaannya.

WANITA Aksesori lebih banyak daripada baju. Itu memang sudah menjadi lumrah kerana sifatnya wanita itu suka kan lebih perincian dan tak suka benda yang sama dipakai setiap hari nak-nak bagi mereka yang berhijab. Bila dah terlalu banyak sangat tudung dan aksesori tu, nak menyimpan nya memang menjadi satu masalah kalau tidak diuruskan dengan betul.

Silap-silap perlu almari khas untuk menyimpan tudung-tudung dan aksesori yang menimbun. Tapi kalau sebarang simpan, bila tak nampak bukan sekadar potensi untuk tudung tu tidak dipakai tinggi disebabkan oleh tidak kelihatan. Malah anda nak Mix and match pun susah. Jadi, ini adalah 10 cara terbaik untuk simpan atau susun tudung supaya memudahkan rutin harian anda. Tak percaya? CUBA DULU

1. Rak kasut dinding

2. Trellis Daiso RM 5.30

3. Buat Sendiri penyangkut dari penyepit baju

4. Batang dan ring shower curtain

5. Tangga (Jangan ambil tangga suami atau ayah untuk menukang ye)

6. Lebih kreatif DIY dari tin

7. Bakul + Rak (Susun macam kat kedai. Ikut warna)

8. Penyangkut baju + shower curtain ring

9. Poket organizer

10. Real Bygel IKEA (tak sampai RM 10 pun sebatang)

Di mana sahaja ruang kediaman sememangnya mudah dijilat api sekiranya penghuni tidak mengambil berat tahap keselamatan. Berada berjauhan dari kediaman menyebabkan anda terpaksa memikul tanggungjawab yang lebih termasuklah memastikan kediaman anda bebas daripada sebarang anasir yang membolehkan berlakunya kebakaran. Berikut adalah beberapa tip bagi mengelakkan kebakaran.

MEMASAK

MEROKOK

LILIN

Dapur gas dekat rumah dah pakai bertahun-tahun tapi tiba-tiba api bertukar menjadi oren, habis bontot periuk, kuali dekat dapur tu hitam. Dah jadi satu hal nak sental pulak periuk dan kuali tu kan. Kalau tersilap pegang dengan tangan, baju, muka habis hitam.

Bila jadi macam ni mesti ada pasang niat nak beli dapur gas baru kan? Sebenarnya tak perlu pun, ada sahaja jalan tip dan trik untuk kembalikan api dapur anda warna biru.


Petua Elak Jadi Mangsa Pecah Rumah Daripada PDRM Dan Doa Yang Perlu Anda Amalkan

Bila kes pecah rumah sering berlaku?

1. Ketika penghuni tiada di rumah, sama ada siang mahupun malam.

2. Apabila tahap kerjasama sesama jiran kurang, malah tidak mengenali antara satu sama lain.

3. Apabila ada tanda-tanda kecuaian penghuni dalam aspek keselamatan rumahnya.

Bagaimana mengelakkan perkara ini daripada berlaku:

1. Kunci pintu dan tingkap apabila meninggalkan rumah walaupun untuk masa yang singkat.

2. Jangan sembunyikan kunci rumah di dalam pasu, bawah alas kaki ataupun dalam rak kasut di luar rumah.

3. Jangan tinggalkan nota menunjukkan anda tiada di rumah.

4. Hentikan penghantaran pesanan harian (surat khabar) apabila anda tiada di rumah untuk beberapa hari.

5. Pasang semula manga atau kunci rumah yang baru jika anda kehilangan anak kunci ataupun penyewa rumah bertukar.

6. Elakkan dari memberi kunci rumah kepada kontraktor.

7. Simpan tangga dan peralatan (tools) di tempat yang selamat agar tidak digunakan oleh penceroboh.

8. Wujudkan suasana rumah yang berpenghuni seperti bunyi radio dan lampu terpasang pada waktu malam (guna timer, alat kawalan waktu).

9. Cabut talian telefon bagi mengelakkan telefon berdering berterusan ataupun pasang sistem pesanan/simpanan suara (jangan maklum anda tiada di rumah).

10. Sertai program kejiranan, khususnya bersama polis untuk mengenali serta meningkatkan kerjasama antara komuniti dan polis.

11. Berikan nombor talian anda yang boleh dihubungi dan juga talian balai polis yang berhampiran.

12. Pastikan kebersihan persekitaran rumah agar tidak ditumbuhi lalang dan semak-samun yang boleh dijadikan tempat sembunyi penceroboh.

13. Pastikan sekitar kawasan pagar kita tidak mempunyai pokok yang boleh digunakan oleh penceroboh untuk memasuki rumah dengan mudah.

Tips-tips tambahan bagi mengelakkan kejadian pecah rumah berlaku:

1. Pintu utama dan pintu belakang perlu diperbuat dari bahan yang kukuh dan dilengkapi dengan sistem kunci yang berkualiti.

2. Pasang “door viewer” dan penyelak di pintu utama.

3. Pasang jeriji (grill) berkunci pada pintu dan tingkap rumah.

4. Pasang lampu (guna lampu yang jimat tenaga dan mesra alam) yang mempunyai alat pengesan untuk kawalan di luar rumah.

5. Pasang alat keselamatan tambahan seperti pengera dan CCTV.

6. Amalkan doa ini

Rumah flat tapi dekorasi macam kondominium, influencer bijak suai padan perabot. Pempengaruh (influencer) yang dikenali dengan nama Nur Syamimi ini nyata bijak menghias kediamannya walaupun hanya sebuah rumah flat.

Menggunakan latar rona putih untuk segenap ruang kediaman, ruang terhad kediaman ini kelihatan lebih luas dan bersih. Nur Syamimi juga bijak membuat pilihan perabot untuk kediamannya manakala dari segi perhiasan pula, dia hanya memilih yang minimalis tetapi moden.

Hasil kreativiti Nur Syamimi menghias rumah flatnya, dekorasi hasil cetusan idea wanita ini kelihatan mewah dan eksklusif.  Kediaman yang berkeluasan 850 kaki persegi tidak menjadi halangan untuk Nur Syamimi menghias kediamannya.

Nur Syamimi sebelum ini pernah dikecam kerana warga maya kerana dianggap tidak layak menduduki flat Projek Perumahan Rakyat (PPR) tapi ibu muda ini tidak mudah melatah. Malah wanita ini giat menghias kediamannya yang dihuni bersama keluarga tercinta.

Ternyata Nur Syamimi punya cita rasa yang bagus dalam seni menghias kediaman. Jom kita lihat hasil kreativiti ibu muda ini.

Sefronoknya dah nak raya. Tapi dalam keseronokkan, pasti wujud kejadian yang tidak diingini tak kiralah pada dirisendiri, sahabat handai, sanak saudara dan juga kediaman anda. Terlau teruja nak pulang kekampung, ramai sambil lewa meninggalkan rumah. Waktu orang kota tiada lah bermacam ancaman boleh berlaku. Antaranya adalah kecurian, kebakaran dan sebagainya. Jadi, untuk mengelak anda menjadi salah seorang mangsa, ikut 9 langkah keselamatan kediaman yang dikeluarkan oleh PDRM.

1. Pastikan pintu dan tingkap rumah ditutup dan dikunci dengan ibu kunci (padlock) yang tidak mudah dipecah atau diumpil.

2. Pastikan lampu di sekeliling rumah (depan/belakang) dipasang mulai jam 6.00 petang hingga 7.00 pagi (menggunakan auto timer) setiap hari. Pastikan alat penggera dipasang dan berfungsi dengan baik (jika ada).

3. Pastikan alat keselamatan tambahan seperti rantai dengan ibu kunci (padlock) yang dipasang di tempat yang dianggap mudah dipecah masuk seperti pintu pagar hadapan dan belakang, pintu besi (grill) hadapan dan belakang rumah. Alat tersebut harus dipasang sebelum meninggalkan rumah.

4. Jangan membiarkan binatang peliharaan anda tanpa makanan yang mencukupi semasa anda bercuti.

5. Pastikan jiran sebelah-menyebelah rumah (termasuk jiran di hadapan/ belakang rumah) dimaklumkan, serta diberi nombor telefon yang mudah dihubungi dalam jangka masa ketiadaan anda.

6. Pastikan barang-barang kemas seperti emas, wang tunai, jam berharga dan sebagainya dibawa bersama atau disimpan di tempat yang selamat dan bersesuaian.

7. Hentikan langganan suratkhabar bagi mengelakkan penjenayah daripada mengetahui rumah ditinggalkan kosong. Meminta pertolongan jiran untuk menyimpan surat kiriman yang diletakkan di dalam peti surat atau pintu pagar dalam jangka masa ketiadaan anda.

8. Maklumkan kepada pegawai atau anggota bertugas di bilik gerakan polis apabila anda bercuti dengan menghubungi nombor telefon ibu pejabat polis berdekatan dengan tempat tinggal anda dan berikan maklumat seperti berikut:

– Nama dan alamat
– Nombor telefon yang mudah dihubungi
– Tarikh berlepas dan balik
– Nombor dan jenis kenderaan yang ditinggalkan semasa cuti

9. Anda juga dinasihatkan melindungi harta benda rumah anda dengan polisi insurans untuk meringankan beban kerugian sekiranya rumah dipecah masuk.

Sumber: http://www.rmp.gov.my

Tidak dinafikan, penggunaan tilam bersama bingkai katil sudah semestinya memerlukan saiz keluasan ruang bilik tidur yang lebih besar.

Bagi anda yang mempunyai saiz keluasan ruang bilik tidur yang sangat terhad sememangnya amat tidak sesuai untuk menggunakan bingkai katil kerana ia akan membuatkan ruang bilik tidur anda kelihatan sempit dan terlalu padat.

Sebagai solusi untuk mengatasi masalah tersebut, ada beberapa langkah yang boleh anda lakukan antaranya elakkan penggunaan bingkai katil di ruang bilik tidur anda.

Anda disarankan untuk tidak menggunakan bingkai katil sebaliknya hanya meletakkan tilam terus ke posisi atas lantai sebagai jalan penyelesaian.

Jadi, ini beberapa idea dekorasi ruang bilik tidur yang menarik tanpa menggunakan bingkai katil yang menarik boleh dijadikan sebagai panduan kepada anda semua.

Foto: Facebook Kakideko


Pakar Hiasan Dalaman IDW Design & Build Sebagai Penaja Bersama Turut Menjayakan Malam Pengiktirafan Nona Superwoman Award 2022

Malam pengiktirafan Nona Superwoman Award 2022 yang dianjurkan oleh Majalah Nona kini telah pun melabukan tirai dengan jayanya pada tanggal 11 Januari lalu.

Penganjuran Nona Superwoman Award 2022, diteruskan sekali lagi bagi mengiktiraf para wanita yang telah banyak berjasa dan cemerlang dalam pelbagai bidang sepanjang tahun 2022 melalui 48 kategori anugerah.

Selari dengan visi dan misi Majalah Nona bagi memperkasakan golongan wanita, anugerah pengiktirafan ini telah diadakan buat julung kalinya pada tahun 2018, seterusnya pada tahun 2020 dan terbaharu, bagi tahun 2022 sebagai kesinambungan pada kejayaan yang lalu.

Seramai 50 individu daripada pelbagai kerjaya diraikan dalam satu majlis makan malam yang diadakan di M Resort & Hotel Kuala Lumpur. Individu yang dipilih adalah berdasarkan kecemerlangan dan sumbangan yang diberikan kepada komuniti dan negara sepanjang tahun 2022.

Majlis yang bertemakan ‘The Oscar Glam’ ini dibawakan oleh penaja utama Usanita Sdn Bhd dan penaja bersama IDW Design & Build.

Usanita merupakan sebuah badan korporat yang ditubuhkan bagi membantu golongan wanita membina empayar perniagaan mereka, serta mewujudkan hub komuniti dalam mempromosikan produk-produk yang dikeluarkan oleh usahawan wanita di Malaysia.

Sementara IDW Design & Build pula merupakan pencetus dimensi baru dalam dunia reka bentuk dan pengubahsuaian dalaman yang terkemuka di Malaysia.

Baru-baru ini, ada seorang pemuda telah berkongsi cerita serta mendedahkan rahsia bagaimana bangsa Cina mencipta kejayaan dan membina kekayaan menerusi satu hantaran yang dimuat naik di akaun media sosial Facebook bersama orang ramai.

Pemilik akaun yang bernama Adam Kelvin ini pada masa sama mendedahkan beberapa amalan yang sering dilakukan oleh bangsa Cina bagi membina empayar kekayaan mereka.

Menerusi entri berkenaan, untuk maklumat anda ada lima amalan yang sering dilakukan oleh bangsa Cina ini seperti yang didedahkan oleh individu tersebut. Jadi mari kita lihat perkongsian ini bersama!

1. Bantu Adik-Beradik

Dalam keluarga Cina, kalau anak sulung tu jutawan, dia akan share rahsia bisnes dan bangunkan bisnes bersama-sama adik beradiknya.

Contoh paling dekat sepupu saya. Dia anak sulung dan berjaya buka kedai jual kereta mewah import. Kemudian, dia ajar adik-adiknya lagi 3 orang dibawah buat bisnes berkaitan kereta. Adik kedua buka kedai repair kereta, adik ketiga buka kedai servis aircond kereta dan yang bongsu buka kedai aksesori atau make up kereta.

Dan hasilnya mereka semua kaya dan jutawan underground. Kami tak sampai hati tengok adik-beradik susah sedangkan ada yang senang diantara kami. Jadi sama-sama belajar untuk bina kekayaan. Senang adik-beradik, senang hati kami. Kami pegang prinsip, if you want go fast, go alone. If you want go far, go together.

2. Harta Yang Ada Dikembangkan

Kalau ada cash banyak atau dapat duit ratus-ratus ribu, jarang kami plan nak kahwin banyak. Haha..sebab tambah beban dan harta lagi kecil portion bila dibahagikan.

Apa yang kami buat ialah kami beli rumah atau hartanah RM100k dalam 2-3 biji sebagai long term investment. Bina portfolio hartanah. Hartanah tu akan double up dua kali ganda ke dalam 10 tahun.

Sebab tu jangan pelik ada family Cina walaupun dah dewasa masih tinggal bersama dengan parents. Duit lebihan tu mereka beli rumah dan bagi orang sewa. Atau yang lebih hebat lagi, tetiba dah ada sebuah pasaraya hasil pakat kumpul sesama keluarga.

Kami jaranglah berebut harta. Selalunya kami berpakat untuk kembangkan harta yang ditinggalkan tu. Sama ada jual kemudian flip beli bangunan atau kedai untuk disewakan. Duit tu dibahagi sama rata.

WE LOVE PROPERTIES. HAHA..Tapi saya tak ada banyak rumah pun. Sebiji saja untuk duduk. Senduu.

3. Gembira Atas Kejayaan Orang Lain Terutamanya Ahli Keluarga

Perasan tak kalau kedai cina yang baru bukak, akan ada banyak jambangan bunga wish luck dan berjaya dalam perniagaan kepada bisnes owner tu.

Kami sangat gembira kalau ahli keluarga atau kawan-kawan berjaya dalam bisnes. Tandanya parents pun takkan hidup susah dan tidaklah anak sorang yang berjaya tu saja perlu menanggung parents. Lagi senang untuk berpakat bantu keluarga dengan hasil yang dituai.

Tak perlu nak dengki ke apa sebab kita sendiri menyaksikan betapa susahnya mereka nak bina sesebuah perniagaan.

Even ada je dengki. Tipulah kalau kata tak ada langsung kan. Tapi circle saya mostly tak ada nak dengki. Mereka even support beli produk atau guna servis kita. Trust tu dah ada dan lagi mereka sebarkan kepada kenalan yang ada.

4. ‘Save’ Dulu Baru ‘Spend’

Duit yang dapat kami akan simpan dalam unit trust, FD atau simpan je la dalam bank. Kalau nak beli apa-apa, kami akan tangguhkan keinginan tu sampai hujung bulan, bila ada lebihan, baru spend. Spend benda yang perlu dan benda kehendak tu sekali sekala.

Untung tau orang Melayu boleh simpan dalam ASB. Saya tengok ASB simpanan antara yang menguntungkan berbanding unit trust atau FD. So jangan lepaskan peluang untuk save dalam ASB.

5. Tak Suka Berhutang

Kami memang tak suka berhutang beli barangan kecil seperti fon, peti ais, perabot dan sewaktu dengannya.

Kami akan kumpul duit dan tahan nafsu supaya dapat beli cash. Penat sekali tapi for long term lega minda dari fikir nak bayar bulan-bulan. Tu tak masuk lagi interest. Rugi woo..

Selalunya kami hutang pun benda besar seperti rumah dan kereta. Kereta pun selalunya kami cuba settle cepat-cepat supaya cash flow tak rabak for long term. Kan kalau buat full settlement akan dapat rebate.

Lagi pula kereta susut nilai sangat cepat. Jadi tak berbaloi beli kereta mahal-mahal tapi tak cuba setel hutang secepat mungkin.

Tu sebab orang Cina sangat minat kereta Honda dan Toyota kerana kereta tu mampu milik dan tak perlu maintanance tinggi walaupun mereka mampu je beli kereta mewah.

Ada je orang Cina beli kereta mewah. Tapi ada trick la untuk kurangkan income tax dan selalunya mereka cepat-cepat settle kan hutang kereta tu.

Cat Hiasan Lepa Kapur Buatan Tempatan Pertama Malaysia Pertingkatkan Kualiti Udara Dalaman.

Kansai Paint Asia Pacific Sdn Bhd baru sahaja melancarkan cat pembersih udara mesra alam serba baharu yang dinamakan ‘ALES SHIQUY’. Cat baharu ini dilancarkan sempena sambutan ulang tahun ke-100 penubuhan Kansai Paint dan juga merupakan pelaburan teknologi berterusan Kansai Paint di Malaysia.

‘ALES SHIQUY’, sejenis cat hiasan emulsi berasaskan air, merupakan lepa kapur buatan tempatan pertama Malaysia yang mempertingkatkan kualiti udara ruang dalaman dengan ketara. Ciri unik ‘Shikkui’ dalam produk baharu ini bertindak dengan memerangkap dan menyahaktifkan bakteria berbahaya yang bersentuhan dengan permukaan bercat. ‘Shikkui’ ialah sejenis bahan semula jadi tradisional Jepun yang lebih dikenali sebagai ‘kapur mati’. Bahan ini mempunyai fungsi antivirus dan antibakteria, kawalan kelembapan dan nyahbau yang berkesan.

Memandangkan kebimbangan yang semakin meningkat tentang kualiti udara bagi persekitaran dalaman, pelancaran ‘ALES SHIQUY’ dianggap tepat pada masanya kerana menawarkan penyelesaian menjimatkan kos kepada pengguna untuk melindungi persekitaran dalaman daripada pencemar berbahaya seperti formaldehid.

Semasa berucap di majlis pelancaran, Presiden dan Ketua Pegawai Eksekutif Kansai Paint Co., Ltd, Hiroshi Ishino berkata, “Kansai Paint kini merupakan pelopor sebenar yang menghasilkan penyelesaian cat inovatif berprestasi tinggi bagi pelbagai jenis permukaan berasaskan tiga tunggak utama iaitu pematuhan, kelestarian dan kualiti. ‘ALES SHIQUY’ melambangkan misi 100 tahun Kansai Paint untuk mewujudkan ruang hidup dan komersial yang lebih selamat dan sihat bagi para pelanggan kami. Dengan cat baharu ini, kami dapat memberikan lebih banyak pilihan kepada pelanggan untuk memenuhi keperluan mereka mewujudkan persekitaran yang lebih cantik, bersih dan selamat.”

Menurut laporan Pertubuhan Kesihatan Sedunia (WHO), pencemaran udara kini menjadi isu pembangunan lestari yang mendesak, memandangkan kira-kira tujuh juta orang terdedah kepada zarah halus dalam udara tercemar setiap tahun. Pada tahun-tahun kebelakangan ini, pencemaran udara kediaman menjadi masalah besar yang dihadapi oleh kebanyakan isi rumah, termasuk di Jepun dan Malaysia.

‘ALES SHIQUY’ boleh diguna pakai pada permukaan dinding ruang hidup berbeza, termasuk kediaman, pejabat, kemudahan penjagaan kesihatan dan sedia melindungi penghuni daripada bahan cemar udara yang berbahaya. Di samping itu, cat baharu ini melindungi alam sekitar dengan menyerap karbon dioksida. Cat ini juga tidak mudah bakar dan boleh membantu mencegah kebakaran.

Rangkaian cat baharu ini menawarkan kira-kira 500 pilihan warna yang akan ditawarkan di semua pengedar sah Kansai Paint mulai Julai 2018.

SofaX, sebuah kendalian aplikasi rekaan dalaman secara maya dengan teknologi ‘Virtual Reality’ (VR) kini telah melancarkan satu kempen pertandingan ‘Spend&Win’ yang bakal memberikan hadiah ganjaran bernilai sehingga RM27,000 kepada orang ramai.

Menerusi pelancaran kempen pertandingan ini, seramai 22 pemilik rumah bertuah akan berpeluang untuk merebut peluang keemasan untuk menaik taraf kediaman mereka dengan membawa pulang pelbagai hadiah peralatan rumah bernilai sehingga RM27,000!

Kempen berjalan bermula sekarang sehingga 15 Ogos 2023, pengguna SofaX yang membelanjakan RM1,000 dan ke atas untuk pengubahsuaian atau perabot akan mendapat satu penyertaan dalam kempen “Spend & Win”. Lebih banyak penyertaan, maka lebih tinggi peluang untuk anda terpilih menjadi salah seorang pemenang.

Pengguna yang membelanjakan RM1,000 terus melalui peniaga yang mengambil bahagian SofaX seperti, Ashley Furniture HomeStore, Crownlivin, Enzol Furniture, Lorenzo, Lusso Design, Mind Sketch Interior Studio, Pallet Howse dan banyak lagi akan menerima 1 penyertaan ke dalam kempen pertandingan ini. Selain itu, mereka yang membelanjakan jumlah yang sama melalui SofaX Rewards & Merchant Points akan menerima 2 penyertaan, manakala pengguna yang membeli SofaX Points akan menerima 5 penyertaan.

Antara ganjaran yang diidamkan ialah Dyson V12 Detect Slim Extra Vacuum, yang terkenal dengan kuasa pembersihan yang luar biasa dan ciri-ciri inovatif, dan Sonos Ray Soundbar yang meningkatkan pengalaman audio dalam mana-mana persediaan teater rumah dengan reka bentuk anggun dan kualiti bunyi yang mengasyikkan. Selain itu, pemenang juga boleh membawa pulang Mesin Kopi Nespresso Essenza Mini D30 dan Aeroccino Milk Frother, sesuai untuk membancuh kopi pagi untuk memulakan setiap hari dengan rasa yang menggembirakan.

Di samping tiga pemenang hadiah teratas, SofaX akan memilih pemenang bulanan yang akan mendapat hadiah seperti Pengering Rambut Dyson SupersonicTM, Cuckoo P 10 Multi Cooker dan Daikin Air Purifier.

Untuk mendapatkan maklumat lanjut tentang kempen atau menghantar penyertaan, sila layari ruangan laman kempen Belanja dan Menang SofaX di laman sesawang serta serta akaun rasmi Facebook SofaX.


Buat Sendiri Baja Organik Untuk Suburkan Tanah Dari Nanas

3 bahagian nenas
1 bahagian gula
10 bahagian air
Potong nanas, campurkan dengan gula n air. Peram selama satu bulan.

1. Sebagai baja:
20 ml larutan dan 20 liter air. Siram pokok

2. Untuk meningkatkan kualiti air:
1 liter per 10,000 liter air

3. Untuk membersihkan kandang haiwan anda
1 liter setiap 100 liter air, semburkan seluruhnya.

4. Untuk memperbaiki tanah dan mempercepatkan biodegradabiliti organisma di dalam tanah:
1 liter untuk setiap 100 liter air. Tidak lebih dari 5 liter untuk satu ladang.

Untuk memastikan indoor plant anda sihat dan cantik bukan sesuatu perkara yang susah, cukup sekadar memberi perhatian kepada keperluan asasnya dan memeliharanya dari sebarang jenis masalah dan penyakit.

Penjagaan Indoor Plant

Penggunaan indoor plant mewujudkan suasana yang menarik terhadap sesuatu persekitaran ruang itu. Tumbuhan yang kecil memberi warna dan pemandangan segar dari tepi tingkap atau di atas meja, sementara tumbuhan yang besar memberi suntikan menarik terhadap sesuatu sudut. Namun kadangkala masalah pokok mati, tidak berbunga pasti akan merisaukan anda sehingga menyebabkan ada di antara segelintir pemilik mengalami fobia akan keadaan ini. Sebenarnya, hampir kesemua masalah yang di hadapi oleh indoor plant amat mudah diselesaikan.

Pencahayaan

Tumbuhan amat memerlukan pencahayaan yang mencukupi mengikut jenis. Sebagai contoh tumbuhan berbunga memerlukan cahaya matahari mencukupi untuk membolehkan tumbuhan tersebut kembang mekar. Jika tumbuhan tidak mendapatkan jumlah pencahayaan mencukupi, daunnya akan mula kuning dan lama-kelamaan akan mati. Kebiasaannya, pemilik akan meletakkan pokok berhampiran dengan tingkap untuk mendapatkan pencahayaan semula jadi. Oleh itu, kenal pasti jumlah pencahayaan yang di perlukan oleh tumbuhan.

Suhu kelembapan dan penyiraman

Kebanyakan tumbuhan tumbuh sihat pada kadar suhu 60 hingga 70°F. Elakkan tumbuhan anda dari kawasan yang mempunyai kadar kepanasan dan sejuk yang tinggi seperti berhampiran dengan penghawa dingin dan peti sejuk. Bagi tumbuhan berbunga, bunganya akan berkembang mekar dalam tempoh lama jika kadar suhu persekitaran di tahap sederhana. Suhu melebihi 75°F akan menyebabkan kadar penyejatan air di dalam tanah menjadi cepat dan boleh menyebabkan tumbuhan kering kontang dah terdedah kepada penyakit serta mudah diserang penyakit.

Tanaman terarium atau bekas bertutup memberikan kadar kelembapan yang tinggi untuk tumbuhan dari jenis sukulen. Kadar penyiraman yang terlalu kurang atau berlebihan boleh menyebabkan tumbuhan bermasalah. Daun akan bertukar menjadi kekuningan dan mati secara perlahan-lahan jika kekurangan air. Mana kala jika berlebihan air, akar tumbuhan akan lemas dan boleh menyebabkan tumbuhan mula lembik dan mudah diserang penyakit. Periksa tanah di dalam pasu setiap hari untuk memastikan kadar kelembapan mencukupi.

Kebanyakan pasu untuk tumbuhan di dalam rumah tidak mempunyai lubang pasu, oleh itu jumlah air yang diperlukan untuk pokok besar adalah sebanyak 250ml dan untuk tumbuhan kecil sebanyak 50ml hingga 100ml bergantung pada saiz tumbuhan.

Kaedah lain untuk memastikan kadar kelembapan tanah adalah dengan mengangkat pasu, jika pasu ringan bermakna kadar kelembapan sudah tiada. Anda juga boleh menggunakan kaedah penyiraman dari bawah pasu. Letakkan tumbuhan yang pasunya berlubang ke dalam bekas yang telah di isi air dan biarkan tanah meresap air secara perlahan. Bila kadar kelembapan sudah mencukupi di bahagian atas tanah, keluar kan pasu dari bekas air tersebut dan biarkan lebihan air tadi keluar dan jangan biarkan pasu terendam di dalam air untuk satu jangka masa yang lama.

Tip: siram tumbuhan anda dari bahagian atas tanah sebulan sekali untuk mengelakkan wujudnya garam mineral dan siram tumbuhan anda sebelum ia menjadi layu. Jika terdapat habuk yang berwarna keputihan pada permukaan tanah di dalam pasu, itu menunjukkan tanah tersebut sudah bergaram.

Pembajaan

Pembajaan dilakukan sebulan sekali dan pada kadar yang sangat minimum. Pemilik kediaman digalakkan mengguna baja organik kerana ia kurang panas dan selepas proses pembajaan tumbuhan perlulah segera disiram. Bagi tumbuhan berbunga, pembajaan mestilah dilakukan selepas tumbuhan tersebut habis kitaran berbunga kerana dikhuatiri baja tersebut akan panas dan menyebabkan kerosakan kepada kudup bunga.

Penyediaan tanah

Untuk tumbuhan berpasu, sistem saliran tanah amat penting untuk memastikan air yang disiram boleh diserap dengan sebaiknya dan lebihannya dapat dikeluarkan. Untuk memastikan tanah di dalam pasu boleh mengalirkan air dengan baik, anda perlu campurkan sedikit pasir di dalam tanah tersebut. Pasir tersebut dapat membantu pengudaraan di dalam tanah, memperbaiki tumbesaran akar di dalam tanah dan memudahkan air mudah di resap oleh tanah.

Tips penjagan indoor plant  dari Rent A Plant

Terletak di Bukit Gerja, Umbai Melaka, team LAMAN diperkenalkan oleh Jasni iaitu pemilik Homestay LimasTiga kepada Uncle Gan, iaitu pemilik kediaman yang bakal kami kunjungi ini. Mendengarkan cerita tentang taman ini sahaja sudah pun membuatkan penulis teruja. Bagai tidak sabar ingin menjamu mata menikmati taman ‘unik’ seperti yang digambarkan oleh Jasni.

Kedatangan kami tanpa di undang, disambut baik oleh Uncle Gan. Sebaik tiba di pintu masuk kediaman, mata penulis begitu tertarik pada reka bentuk pintu masuk kediaman ini. Sebuah pintu gerbang terpampang tulisan Garden D Art di atas sebuah perahu bagaikan memberi gambaran awal penulis bakal memasuki sebuah galeri seni yang nyatanya berbeza dengan yang lain. Paling unik apabila lot tanah uncle Gan ini bukanlah dikelilingi tembok pagar atau seumpamanya tetapi pemilik menanam tanaman renek Eugenia Oleana setinggi 10 kaki sebagai pagaran.

Kediaman yang dikelilingi tanah seluas 55,000 kaki persegi ini sememangnya begitu luas dan indah dengan pelbagai binaan dan ornamen oleh pemilik. Minatnya kepada laman boleh dilihat pada seni reka bentuk taman yang 100% dihasilkan sendiri olehnya. Pelbagai barangan antik dan lama tersimpan dengan baik dan diabadikan oleh pemilik di taman, kerana setiap satunya terpahat kenangan akan kisah pengalaman hidupnya sejak muda hingga kini.

Memulakan bicara pemilik menyatakan “Uncle sejak umur belasan tahun sudah bekerja sebagai pembalak di dalam hutan tebal. Pada masa itu memang tidak ada peralatan canggih seperti hari ini. Bayangkan kayu-kayu balak bersaiz gergasi perlu diangkat ke atas lori dan dalam masa yang sama terdapat pula pelbagai ancaman dari haiwan liar. Bermula sebagai pembalak itulah uncle mula terjumpa dengan kayu-kayu hutan berkualiti tinggi yang terbuang lalu dibawa balik ke rumah,” ungkapnya ramah.

Pekerjaannya pada ketika itu membawa pemilik ke serata tempat yang tidak mungkin terjangkau oleh kebanyakan orang. Dari situlah dirinya menemui pelbagai barangan unik yang kini menjadi hiasan laman kediamannya. Paling menarik perhatian penulis adalah sampan dan binaan gazebo yang menggunakan kayu teras asli seperti cengal dan medang. Semua struktur kekal taman dibina sendiri oleh pemilik menggunakan tulang empat keratnya. Walaupun mengambil masa yang agak lama tetapi hasilnya begitu menakjubkan dan paling penting memberi kepuasan pada minatnya.

“Selain bekerja di hutan, uncle juga bekerja menjual pokok hiasan landskap dan selalu mendapat tempahan dari orang ramai dan kenalan. Mana-mana lebihan pokok yang tidak diambil pelanggan, uncle tanam di rumah. Selain itu uncle juga peminat bonsai. Malah uncle banyak memasuki pertandingan seperti Pertandingan Bonsai Suiseki dan berjaya memenangi banyak anugerah. Semua yang dilakukan banyak didorong oleh faktor minat barulah kita rasa gembira dan sihat,”ungkap pemilik panjang lebar dan turut membuatkan kami teruja mendengar kisahnya.

Melihatkan halaman kediaman pemilik, hamparan tanah yang luas tidak dibiarkan mendatar sebaliknya mounding dibentuk agar halaman kelihatan lebih natural dengan rumput menghijau di sekelilingnya. Di samping itu, pokok-pokok cycas berusia 100 tahun lebih menjadi penyeri sudut dengan peletakan bongkah batu melengkapi latar pemandangan kediaman ini. Kemahiran pemilik dalam bertukang digunakan sebaiknya dengan menghasilkan pelbagai elemen dekorasi taman dengan begitu kreatif.

“Dengan usia yang sebegini uncle sudah tidak mampu untuk bekerja keras di hutan lagi. Masa yang terluang banyak dihabiskan dengan bertaman. Uncle juga baru saja menyiapkan sebuah homestay dua tingkat di dalam lot tanah ini. Pembinaannya mengambil masa tiga tahun menggunakan kayu cengal, balau dan meranti. Terasa rugi jika masa berlalu tanpa melakukan apa-apa, sebab itu uncle banyak isi masa dengan bertukang,” tambahnya lagi.

“Uncle juga minat mengumpul barangan lama. Ke mana sahaja uncle pergi andai terjumpa dengan tembikar, tempayan atau perabot lama, pasti sedaya upaya akan cuba mendapatkan barang tersebut. Ini kerana barang lama banyak meninggalkan nostalgia. secara tidak langsung kita akan mengimbas kembali zaman kita dilahirkan dan dibesarkan,” tambah uncle sambil memainkan lagu dari koleksi piring hitamnya.

Bagi pencinta kucing atau tidak, pasti pening kepala dengan masalah perlu menghadap bau berak dan kencing kucing yang tengit itu. Walaupun sudah mencuci dengan sabun mahal macam mana pun kesan bau ajaib itu masih kekal. Lagi stress kalau dah bersihkan dengan pelbagai cara tapi masih ada bau.

Ramai yang tahu kalau kucing buat hal di laman, rumput anda pun boleh mati dengan kesan berak dan kencing kucing ni. Tapi mana satu teknik dan cara untuk hilangkan kesan bau ini. Mungkin ramai dah cuba pelbagai cara untuk menghalau kucing berak dari di halaman. Tetapi masih tidak berkesan.

Perkongsian ini mungkin dapat membantu anda di luar sana. IMPIANA kongsikan video Syakirnimida tip nak elakkan kucing buat ‘business’ di laman atau di rumah anda. Bahan yang digunakan pun mudah untuk didapati. Ada saja di dapur anda, jom cuba mana nak tahu kali ini berkesan.

Bahan-bahan

Air
Sebuk Cili

Cara membuat

Bancuh air dan sebuk cili di dalam bekas spray. Mudah, Murah dan selamat mencuba!

Jangan lupa Follow, Like & Share : Facebook IMPIANA, Instagram IMPIANAMY, Youtube IMPIANA TV, Tiktok IMPIANAMY


“Step-By-Step” Panduan Lengkap Jahit Langsir Dari Potongan Fabrik Hingga Siap

Masa ekonomi tak berapa nak baik ni, DIY adalah pilihan terbaik dalam berjimat. Tak kira laha apa pun benda dan perkara termasuk buat perabot sendiri, baju sendiri, karpet sendiri dan sebagainya. Nak-nak menjelang raya ni, Bila ahli keluarga dah semakin membesar dan bertambah, lebih banyak peruntukkan yang perlu dipersiapkan. Jadi, selagi apa yang boleh di jimat, kita wajib jimat.

Kalau nak beli langsir eyelet di kedai yang dah siap, mahu harganya makan beratus juga. Apa kata kita DIY je sendiri. Cuma pastikan apa jenis tingkap anda, berapa keping daun tingkap dan kalau sliding door, kenal pasti berapa keping sliding door anda. Nanti pandai lah orang kedai tu potongkan. Lebih mudah, mintak tolong orang kedai tu potong siap-siap kain langsir untuk setiap tingkap. Balik tinggal jahit je.

Ukuran sebenar langsir + lipatan atas + kelim bawah.

Lipatan atas :
5 inci (1inci utk jahitan tape + 4 inci utk lipatan tape. ikut size tape, sy guna tape 4inci)

Kelim bawah :
4inci ++ (sy guna 8inci sbb sy buat lipatan 4inci 2kali. Blh jg ambil 5 inci mcm lipatan atas)

Contoh : 105 inci + 5 inci + 8 inci.
Total panjang/labuh kain diperlukan bersamaan 118 inci.

**utk yg buat cantuman kain (seperti contoh gambar). Jahit setiap 2 keping jadikan satu terlebih dahulu.

1. Jahit tape & lebihkan 1 inci pada kain.2. Tape yg telah dijahit. Lipat ke dalam 2 kali. Tape diatas bersize 4inci.3. Selepas lipat ke dalam 2 kali. Iron & jahit.4. Untuk kelim bahagian tepi kiri dan kanan. Lipat ke dalam 2 kali 1inci. Iron dan jahit sehingga hujung kain.5. Siap jahit tape & kelim tepi.6. Utk kelim bahagian bwh. Lipat kelim 4inci, iron & jahit.7. Jarak 1.5 inci dr kiri & kanan dan tandakan lubang. Satu keping kain bidang 60 bersamaan 8 lubang ring. (Sy guna 1.5 keping kain bidang 60 bersamaan 12 lubang ring)8. Tandakan jarak yg sama bg setiap lubang & tebuk menggunakan gunting atau puncher.9. Masukkan ring kedalam lubang dan tekap ring kedua2 belah.

DAH SIAP!

Macam-macam dah resepi booster tanaman buat sendiri yang pernah di kongsikan oleh rakan-rakan IMPIANA. Kali ini, IMPIANA nak kongsikan resepi booster tanaman dari Pyan Sempoy.

Rutin setiap pagi sabtu saya akan siram ‘booster’ organik utk semua pokok agar lebih subur & sihat.. guna sisa-sisa dapur sahaja yang kita tak masak, tak makan, busuk atau expired

seperti kulit bawang, batang kangkung/bayam..kulit pisang, kulit nanas, kulit betik, kulit limau, kulit ubi kentang/keledek, kulit telur, air basuh beras, air kelapa tua, nasi basi, susu basi, roti expired, hampas kopi/teh dan lain-lain. Apa-apa pon boleh campur sekali yang penting organik

Untuk proses fermentasi (penapaian) yang lebih cepat boleh guna EM/yakult/ragi tapai atau gula merah/pasir sebagai makanan mikrob/bakteria membiak

lepas dah penuh campur semua kena tutup dengan kain ketat-ketat & buka seminggu sekali pada 1 bulan pertama & dikacau

Minimum kena peram 1 bulan baru sesuai digunakan. Perapan saya dah 4 bulan lebih lagi lama lagi bagus. Untuk permulaan boleh campur apa yang ada dulu seperti air basuhan beras + kulit bawang + gula. Yang lain-lain boleh tambah sikit demi sedikit ikut apa yang ada nanti sampai la penuh.

Ingat yer 1 bulan selepas campuran terakhir (penuh) baru guna. Tanda-tanda perapan bosster anda sedia digunakan adalah apabila kurang bau busuk. Bau dia macam tapai kira dah jadi la. Boleh guna untuk siram atau sembur

silakan dicuba & share jika bermanfaat

Spora putih menandakan dh cukup matang & adanya banyak bakteria/mikrob baik yg sgt aktif..

Makeover tandas rumah lama, modal RM500 je, terus dapat tandas ‘lawa.’ Mungkin anda sudah bosan dengan keadaan tandas yang kurang menarik pandangan mata. Ini tandanya anda perlu melakukan sedikit perubahan pada ruang tandas. Tak perlu modal banyak pun. Hasilnya anda boleh dapat cantik yang ‘elok.’

Dalam masa yang sama, pemilik kediaman hanya memperuntukkan sejumlah kecil wang untuk proses renovasi tersebut.

Berikut dikongsikan proses renovasi tandas kecil (jenis tandas cangkung). Moga dapat membantu mereka yang ingin membuat renovasi ruang tandas.

Total kos RM5++ sekali hiasan bagai tapi kalau takat nak cat sahaja dalam RM3++ pun sudah cukup.

KOS BARANG LEBIH KURANG:

⚒Cat tile RM237
⚒Cat dinding biasa putih RM26
⚒Cat dinding biasa hitam RM25
⚒Kayu wainscoating RM40
⚒Kertas pasir RM2
⚒Simen putih RM2.5 x 2= RM5
⚒Peralatan Cat RM15
⚒Gam wainscoating RM8.90
⚒Shower dispenser RM29.49
⚒Stencil RM16.46
⚒Toilet brush RM19.88
⚒Cermin Kaison RM3+ tak ingat
⚒Sangkut baju DIY RM2+ tak ingat
⚒Barang kedai eco RM10

Berikut video proses renovasi tersebut:

Tanggapan bahawa semua bahan makanan (basah dan kering) yang disimpan dalam peti sejuk akan tahan lebih lama berbanding dengan makanan yang diluar adalah salah sama sekali.

Betul, kebanyakan bahan dapur seperti ikan, ayam, sayur-sayuran serta buah-buhan akan kekal segar dan tidak cepat rosak jika disimpan didalam peti sejuk. Tetapi bukan semua ya..

Ada sesetengah bahan yang memang tak sesuai langsung untuk disimpan didalam peti sejuk. Dan mungkin anda juga tidak sedar yang selama ini anda telah praktikkan rutin yang salah. Jadi mari kita semak bersama apa bahan makanan yang tidak perlu disimpan dalam peti ais.

1. Bawang
Menyimpan bawang di dalam peti sejuk boleh menyebabkan peti sejuk kita berbau. Apatah lagi jika ia telah dipotong atau dihiris. Simpan bawang di rak dapur dalam bekas yang kering.

2. Kentang
Kentang juga tidak sesuai disimpan di dalam peti sejuk dan harus disimpan di luar petisejuk dalam keadaan kering.

3. Sos
Sos akan menjadi lebih pekat dan sukar dituang semasa hendak digunakan. Ia boleh disimpan di luar peti sejuk pada suhu bilik dengan penutup botolnya ditutup rapat.

4. Roti
Menyimpan roti dalam petisejuk boleh menyebabkannya lebih keras dan kurang enak. Roti juga menyerap bau makanan lain yang ada dalam peti sejuk.

5. Makanan dalam tin
Jika masih ada makanan dalam tin yang masih berbaki, ia elok dikeluarkan daripada bekasnya dan disimpan dalam bekas plastik dan kaca sebelum disimpan di dalam peti sejuk.

6. Makanan panas
Menyimpan makanan yang panas dalam peti sejuk akan menyebabkan lebih banyak tenaga elektrik yang digunakan untuk mengekalkan suhu peti sejuk agar sentiasa sejuk.

7. Rempah ratus
Elakkan menyimpan rempah ratus seperti ketumbar, jintan manis, lada hitam dan lain-lain di dalam peti ais. Ia boleh menyebabkan peti sejuk berbau herba. Ia harus disimpan di luar peti sejuk pada suhu bilik.

8. Mentega
Mentega akan menjadi keras di dalam peti sejuk dan menjejaskan rasanya. Ia harus disimpan dalam bekas yang ditutup ketat pada suhu bilik.

9. Madu
Madu tidak perlu disimpan di dalam peti sejuk. Cuma elakkan dari tempat yang panas dan terdedah pada cahaya matahari.

10. Kopi
Cara terbaik untuk menyimpan kopi adalah dalam bekas kedap udara pada suhu bilik. Apabila ia sejuk, aroma kopi boleh hilang bahkan membina pemeluwapan yang boleh merosakkan kopi kisar.


5 Cara Ini Selamatkan Pokok Dari Mati Ketika Anda Bercuti Panjang

Apabila bercuti panjang atau pulang ke kampung, biasanya bagi yang gemar berkebun akan resah dan gelisah kerana meninggalkan kediaman bermaksud pokok-pokok juga akan ditinggalkan tanpa siraman. Ada kalanya apabila meninggalkan kediaman selama seminggu atau dua minggu, tanaman akan layu, mati atau pun daun dan bunga jatuh berguguran. Berikut LAMAN konsikan tip bagaimana anda boleh menghindarkan perkara ini berlaku dengan beberapa kaedah.

1. Penggunaan sprinkler tidak dinafikan sangat membantu walaupun ia melibatkan kos yang agak tinggi. Ramai yang menggunakan sprinkler kerana tidak perlu lagi terkejar-kejar untuk menyiram tanaman setiap hari. Ini kerana timer yang telah di set akan melakukan kerjanya tanpa masalah. Malah sprinkler juga dapat menjimatkan penggunaan air dan mengelakkan pembaziran.

2. Antara teknik lain ialah anda menghasilkan sendiri siraman automatik dengan menggunakan botol air mineral terpakai. Kaedah ini adalah alternatif untuk siraman tetapi dengan bajet yang sangat rendah. Anda cuma perlu rajin mencari botol mineral terpakai dan membuat kerja-kerja menebuk.

3. Sungkupan juga salah satu cara untuk menghalang tanaman daripada kering melampau dan seterusnya mati. Anda boleh menggunakan sungkupan sabut kelapa ini kemudian basahkan ia agar betul-betul lencun. Sebelum itu siram juga tanaman terlebih dahulu agar tanahnya juga betul-betul basah.

4. Anda juga boleh menggunakan proses pengewulapan dengan meletakkan sebaldi air di tengah-tengah tanaman. Secara tidak langsung tanaman dapat menyerap lembapan daripada air yang tersedia berikut.

5. Akhir sekali anda boleh melakukan pangkasan agar tanaman tersebut tidak memerlukan air yang banyak sepanjang ketiadaan anda. Pangkas daun dalam jumlah yang banyak, tidak perlu risau kerana ia akan tumbuh semula selepas anda pulang dari bercuti. Apabila daun dipangkas maka anda hanya perlu menyalurkan kuantiti air dalam jumlah yang sedikit.

Nak sihat, kena makan sayur dan buah banyak. Tapi sedarkah anda, sayur dan buah yang dibeli di pasaran tercemar dengan bahan kimia untuk memastikan ia tidak diserang kulat dan penyakit? Yang lagi parah, ada antara hasil yang dituai diletak bahan kimia untuk memastikan ia sentiasa segar dan ada juga direndam di dalam pewarna untuk menghasilkan produk yang nampak cantik

Perkara serius ni bukan baru tetapi telah menjadi amalan kepada produk sayuran dan buahan yang diimport dari luar negara. Sebab itu, ada antara negara mengetatkan pemeriksaan sayur dan buah yang diimport dari luar seperti Singapore

1. BASUH DAN GOSOK DENGAN AIR
75-80% kandungan racun serangga yang terdapat pada sayur yang dibeli di pasaran dapat dikurangkan dengan membasuh dan menggosoknya di bawah aliran air sejuk. Sebaiknya, gunakan sarung tangan dan gosokkan sayuran dan buah-buahan selama 30 saat di bawah air yang mengalir. Jangan lupa gosok di bahagian celah-celah juga

2. BASUH DENGAN AIR GARAM
Ini antara tip yang kerap digunakan oleh mak-mak kita dahulu. Menurut Centre For Science and Environment, membasuh menggunakan garam dapat mengurangkan sisa racun serangga yang terdapat pada sayuran dan buah-buahan sebanyak 2%

3. CUKA PUTIH
Boleh gunakan cuka epal atau cuka kurma untuk mencuci buah dan sayuran. Pun begitu, rupa fizikal sayuran dan buah-buahan akan bertukar sedikit lebam kesan tindak balas. Rendam buah/sayur ke dalam 1 bahagian cuka dan 10 bahagian air selama 30-60 minit. Kesan dari teknik ini ia dapat membunuh kuman dan membuang sisa racun serangga yang terdapat pada sayuran

4. LEMON DAN SODIUM BIKARBONAT
Umum tahu, lemon dan sodium bikarbonat mempunyai sifat anti kuman.Jadi, ia sesuai digunakan untuk mencucui sayuran dan buah-buahan. Malah database Cochrane menilai 8 kajian termasuk RCT menunjukkan baking soda ini mampu meneutralkan toksik daripada pestisid. Masukkan satu cawan jus lemon dan dua camca besar baking soda dalam botol spray. Spray makanan dan lap (buah) atau basuh dengan air

Sebelum ini, IMPIANA ada kongsikan kaedah ugutan atau takek untuk pokok yang malas berbuah. Ramai yang kata itu hanyalah mitos. Selepas membaca perkongsian dari Abdul Hamid Ahmad, rupanya teknik ini terbukti berkesan dan telah digunakan pekebun untuk memaksa pokok buah di seluruh dunia.

Tetapi, pekebun profesional tidak menggunakan teknik takek. Ia menggunakan kelaran atau lebih dikenali dengan nama Gridling Techinque. Rupanya teknik kelaran atau gridling ini bukan sahaja untuk memaksa pokok berbuah. Ada banyak lagi manfaatnya

Di mana kelaran perlu dilakukan?
-Pangkal dahan-dahan utama
-Sekeliling paksi pokok

Cara-cara Gridling Technique
1. Gunakan pisau yang telah di nyah kuman (strill) dan tajam. Buat satu kelaran asas sekeliling dahan
2. Lakukan kelaran kedua dengan jarak tidak lebih 5mm. Untuk pokok kecil seperti pokok tin, jarak 2mm sudah memadai
3. Tanggal atau kupas bahagian kelaran dari batang pokok
4. Selepas kelar, terpulang pada anda sama ada nak tutup bahagian kelaran dengan plastik atau cat. Dibiarkan begitu sahaja pun boleh cuma ia tidak cantik dan mudah terkena ancaman penyakit

Kelaran boleh dibuat dengan dua cara iaitu dengan bersambung atau bertindih.

a) bersambung jika anda dapat buat potongan dengan lurus. Jika mahu buat begini, tandakan dengan pensel atau pen. Baru potong dengan pisau.

b) Bertindih. Hujung tidak bertemu tetapi MESTI bertindih.

Info tambahan:
Pastikan baja yang digunakan tinggi P(Potassium) dan K (kalium) Elak menggunakan baja tinggi N(Nitrogen) akan menyebabkan pokok anda mabuk daun

Cabaran berkebun di musim panas adalah keterbatasan air. Akibatnya, tanaman cepat layu dan berpotensi mati jika tidak dirawat segera. Tentu keadaan ini amat membimbangkan sama ada pada petani mahupun anda yang berkebun sebagai hobi. Silap hari bulan, tanaman yang dipupuk dan ditatang bagai minyak yang penuh langsung tidak dapat dituai.

Bagi mengatasi masalah ini, ada yang cuba letak sungkupan untuk mengekalkan kelembapan tanah. Bidang teknologi pula turut menghasilkan bahan-bahan khas yang harus di gaul bersama medium tanaman yang mampu memegang air untuk tempoh yang panjang.

Sebenarnya ada lagi satu kaedah yang boleh anda praktikkan tanpa memerlukan modal yang banyak. Di samping itu bahan yang digunakan dari sumber semula jadi. Apakah bahan itu?

BATANG PISANG

Batang pisang mempunyai struktur berlapis dan berongga yang mampu memerangkap air yang banyak. Disamping itu juga, batangnya yang mengambil masa 2 hingga 3 bulan untuk mereput menyebabkan ia amat sesuai menjadi rongga peganggan tanaman sebelum menjelang tempoh matang. Kerana ketika tempoh itu lah, pokok atau tanaman memerlukan penjagaan dan penelitian yang banyak.

Jadi, apabila pisang telah dituai, menjadi kewajipan pokoknya harus ditebang. Daripada ia dibazirkan begitu sahaja, apa kata kita gunakan ia sebagai medium gantian untuk mengekal kelembapan tanah seperti yang diperlukan tanaman. Berikut adalah cara-cara penggunaannya:

1. potong batang pisang sekurang-kurangnya 10cm tebal

2. Lubangkan bahagian tengah batang pisang agar akar dan batang anak pokok muat

3. Pilih anak pokok yang betul-betul telah sedia untuk dipindahkan ke tapak kekal dan masukkan ke dalam lubang yang telah disediakan di batang pisang tadi

4. buat lubang tanaman di tapa kekal dan masukkan batang pisang yang telah diletakkan anak pokok tadi

5. Kambus batang pisang sepenuhnya dengan medium tanaman

Sumber: http://www.inspirasipertanian.com


7 Tip Mengemas Pantas Waktu Pagi Agar Tidak Stress Rumah Bersepah Macam Tongkang Pecah

Sebagai kakitangan yang bertugas di tengah-tengah kota metrpolitan yang sibuk tanpa henti, kita mesti selalu berhadapan dengan isu tiada masa untuk mengemas rumah sehinggakan apabila stress di pejabat balik ke rumah pula keadaan rumah tunggang langgang. Lagi stress dibuatnya!

Jika hari bekerja 9-5 anda tidak mempunyai masa untuk mengemas, solusi biasa adalah untuk mengemasnya pada hari minggu, tetapi untuk menunggu hari minggu pula ada kalanya banyak urusan yang menanti.

Oleh itu, IMPIANA ingin membantu anda dalam berkongsi sedikit maklumat mengemas rumah di awal pagi sebelum pergi bekerja dan anda tidak akan lagi stress setelah pulang dari pejabat kerana anda sudah uruskannya di sebelah pagi cuma di waktu petang, anda hanya perlu kemaskan ruangan yang tertinggal dan di bahagian lain.

1) Mengemas dahulu tempat tidur

Anda boleh menjimatkan masa mengemas dengan memastikan cadar serta selimut katil anda dalam keadaan teratur di sebelah pagi sebelum melakukan rutin harian yang lain. Kaedah ini dapat menjimatkan masa mengemas sewaktu pulang dari pejabat di sebelah petang serta boleh memfokuskan bahagian lain di dalam rumah seperti dapur dan ruang tamu.

2) Kemas bilik air

Selepas bangun dari tidur, anda pasti akan terus mandi untuk memyegarkan diri selepas tidur yang panjang. Apa yang penting adalah untuk memastikan bilik air anda dalam keadaan yang teratur tanpa ada gumpalan rambut yang gugur tertinggal di lubang saliran, bekas buih serta syampu dan tumpahan ubat gigi. Jika pasangan anda selalu mencukur misai dan janggut, pastikan pisau cukur serta buih foam tidak tertinggal dalam sinki, selain itu guguran bulu misai juga harus diberi perhatian. Istilah TERTINGGAL tidak sepatutnya timbul jika anda tidak mahu kadar stress bertambah setelah balik bekerja.

3) Kumpulkan baju kotor dalam satu bekas khas

Buangkan habit parking tuala basah serta baju kotor secara merata. Tahukah anda, baju kotor serta pakaian basah terutamanya tuala adalah penyumbang utama kepada bau hapak dan mengundang ketidak selesaan di dalam rumah. Basuh baju di sebelah pagi mungkin tidak sempat, jadi kumpulkan dalam satu bekas baju kotor dan tutup agar baunya tidak merebak keluar (untuk rumah high rise yang tiada balkoni), tetapi jika anda tinggal di rumah jenis landed dan punyai halaman sendiri, mungkin anda boleh terus basuh dan sidai mengikut ramalan kaji cuaca harian.

4) Jangan tinggal pinggan kotor dalam singki

Jika disebelah pagi anda dan pasangan gemar makan bijirin serta bersama susu, pastikan selepas makan untuk terus membasuhnya. Ini kerana walaupun anda sudah habis makan sisa tinggalan susu kalau tidak dibasuh akan mengeluarkan bau masam basi yang bakal membuatkan mood anda bertukar dengan cepat. Jadi jangan tangguhkan pembasuhan di sebelah pagi kerana anda pasti tidak mahu membasuh pinggan bersama susu basi dan juga makanan busuk yang lain.

5) Sapu ruang tamu

Pastikan tiada sebarang sisa kotoran yang tertinggal di ruang tamu dan susun semula segala bantal dan sofa di ruang tamu sepertimana asal sebelum anda memasuki ruang kamar beradu. Ini akan menjimatkan masa mengemas di sebelah petang dan anda tidak akan stress sebaik sahaja pulang daripada bekerja. Ini kerana ruang tamu merupakan bahagian pertama dalam rumah. Bayangkan, buka sahaja pintu masuk, ruang tamu anda bersepah?

6) Jangan tinggal sampah dalam rumah

Buang jauh-jauh amalan, dah penuh bakul sampah baru buang. Ini kerana sisa sampah seperti perut ikan dan ayam tidak mengambil masa yang lama untuk berbau. Jadi sebaik sahaja anda selesai memasak atau siang ikan, terus buang sampah tersebut di dalam bilik sampah yang disediakan oleh pihak JMB atau tong sampah besar di luar rumah.

7) Periksa kembali segala kekotoran

Setelah pulang dari pejabat, pasti anda akan berasa penat setelah seharian bertugas melihat keadaan rumah yang tenang dan teratur pasti membuatkan anda berasa lega. Di waktu ini anda boleh mengambil masa untuk berehat sebentar dan teruskan dengan ruti harian lain seperti membasuh baju, mengemas sedikit baki kekotoran yang anda tertinggal di pagi hari dan sebagainya.

Reka Teemor, nama yang tidak asing lagi untuk industri hiasan dalaman. Mula bertapak sejak 2006, pelbagai anugerah telah digalas menyebabkan Reka Teemor sentiasa menjadi perhatian bukan sahaja di dalam industri dalaman, malah kini lebih aktif sebagai perancang perkahwinan. Sentuhan magis Faizal Sabari dan Rozana Mumtaz sentiasa menjadi idaman pasangan mempelai. Jika sebuah dekorasi tidak kira interior mahupun majlis perahwinan yang mendapat sentuhan pasangan ini, pastinya membuatkan mata yang melihat hilang kata-kata, bagaimana pula dengan keindahan kediaman mereka ya?

Untuk edisi raya kali ini, IMPIANA diberi peluang berkunjung ke kediaman pemilik Reka Teemor yang terletak di Shah Alam. “Asal struktur kediaman ini adalah dari Batu Pahat dan ia merupakan rumah pusaka dari nenekanda yang mengetengahkan nilai senibina rumah limas Johor,” kata pemilik untuk pengenalan. Keseluruhan struktur diperbuat daripada kayu dan menggunakan sistem tanggam serta pasak menyebabkan ia boleh dibuka untuk tujuan memudahkan jika ingin beralih ke lokasi berlainan.

Namun, untuk memastikan nilai terdisional pada struktur asal tidak terlalu lapuk, pemilik menggabungkan senibina kolonial agar ia kelihatan lebih segar. Menyerlahkan lagi struktur dan interior kediaman ini, pemilik telah memberi tatapan rona monokromatik agar ia sentiasa kelihatan segar dan tidak sarat apabila terkandung himpunan koleksi pemilik. ”

Tambahan, rona tenang seperti putih dan beige dapat memberi ketenangan vibrasi rona ketika menghias pelamin,”jelas pemilik. Dari fasad, sudah jelas menunjukkan nilai arkitektural yang masih terpelihara seperti pada bahagian bumbungnya dan daun tingkap. Rekaan bumbung bertebar layar di lengkap dengan tunjuk langit namun tidak di padankan pula kerawang bagi mengetengahkan gaya kolonial. Pemilihan atap genting amat sesuai buat iklim Malaysia yang panas dan lembap sepanjang tahun. Ia menjadikan kediaman ini sejuk dan nyaman.

Jom lihat kediaman ini dalam aplikasi 360?

Kipas angin boleh dibersihkan dengan garam atau pasir tanpa perlu ‘membongkar’ bilah-bilahnya. Debu-debu dan habuk biasanya akan melekat pada bahagian bilah-bilah kipas angin atau di bahagian penutup kepala kipas angin.

Keadaan ini berlaku kerana banyak debu yang melekat. Untuk membersihkan kipas angin biasanya kita perlu ‘membongkar’ bahagian-bahagian tertentu. Tentu ia sangat merumitkan selain memerlukan waktu untuk menyudahkan kerja-kerja pembersihan.

Bagi mereka yang sibuk, tentulah tiada masa untuk berbuat demikian. Sebenarnya untuk membersihkan kipas angin, anda tidak perlu bersusah payah membuka bahagian-bahagian tertentu pada kipas angin.

BERSIHKAN DENGAN MENGGUNAKAN ‘BLOWER’

Jika anda memiliki blower, anda boleh menggunakannya untuk membersihkan kipas angin. Caranya mudah sahaja. Bawa kipas angin yang berdebu ke luar ruangan lalu tutup dengan plastik hitam. Kemudian gunakan blower untuk ‘menjatuhkan’ debu daripada bilah-bilah dan bahagian luar kipas angin. Namun cara ini juga memiliki kekurangan. Cara ini tidak akan berfungsi jika debu sudah terlalu tebal.

MENGGUNAKAN PASIR ATAU GARAM

Mungkin anda belum familiar mendengarnya, tapi garam atau pasir boleh digunakan untuk membersihkan kipas. Cara yang satu ini juga sangat sesuai untuk membersihkan debu dan kotoran yang melekat pada bilah-bilah kipas angin termasuk kipas angin jenis kotak.

Langkah pertama yang perlu dilakukan ialah dengan mengambil kertas surat khabar atau kertas mahjong. Kemudian letakkan kipas di atasnya. Kipas boleh dihalakan ke bahagian atas atau pun bawah. Setelah itu, tuangkan pasir bersih dan kering atau garam dari atas. Pasir atau garam kemudian akan melewati bilah-bilah kipas. Debu-debu yang melekat pada bilah kipas akan jatuh ke kertas.

MENGGUNAKAN PEMBERSIH YANG MENGANDUNGI NATRIUM HIPOKLORIT (PELUNTUR)

Cara membersihkan kipas angin tanpa membongkar selanjutnya adalah dengan menggunakan pembersih yang mengandungi natrium hipoklorit (peluntur). Bawa kipas angin ke luar rumah. Tutup di bahagian motor kipas angin dengan plastik. Masukkan natrium hipoklorit (peluntur) ke dalam bekas penyembur. Semburkan pada bilah-bilah kipas dan biarkan selama beberapa minit di bawah sinar matahari. Setelah kipas angin benar-benar kering di bawah sinar matahari, gunakan ‘water jet’  jika ada untuk mencuci kipas angin. Jika tiada ‘water jet’ boleh siram dengan air secara berhati-hati. Biarkan kipas angin di luar rumah di bawah sinar matahari terbuka sehingga kipas angin benar-benar kering.

BERSIHKAN DENGAN PENYEDUT HABUK MINI MUDAH ALIH

Cara terakhir yang boleh dipraktikkan ialah dengan menggunakan penyedut habuk mudah alih. Kebiasaannya penyedut habuk jenis ini menggunakan kuasa bateri. Baterinya pula perlu di cas untuk terus menggunakannya. Apa yang perlu anda lakukan ialah dengan  membawa kipas angin ke tempat terbuka. Kemudian, gunakan penyedut habuk mini mudah alih di bahagian dalam kipas terutama bahagian bilah. Akhiri dengan sedutan habuk di bahagian luar kipas.

Berat dan susah nak pasang antara sebab tikar getah makin dilupakan. Kebiasaanya, tikar getah yang dipasang mesti mengelembung atau tidak rata. Perkara ini berlaku disebabkan oleh banyak faktor. Antara faktor utama yang selalu terjadi adalah disebabkan oleh tikar getah yang tidak berkualiti. Oleh itu, untuk mengelak masalah ini berlaku, cuba gunakan teknik-teknik ini:

Beli Tikar Getah Berkualiti

Terdapat pelbagai pilihan tikar getah yang terdapat dipasaran. Ada yang jenis nipis, tebal dan ada pula yang berspan. Tikar yang jenis nipis memerlukan kesabaran sebab kebiasaanya tiakr getah jenis ini cenderung untuk menggelebung dan tidak rata. Tikar getah jenis nipis kebiasaanya menjadi pilihan sebagai alas meja je.

Permukaan Lantai Rata

Pastikan permukaan lantai ekdiaman anda rata dan tidak berlekuk atau berbonggol. Ini antara punca menyebabkan permukaan getah yang di bentang kelihatan menggelebung dan tidak kemas. Jadi, jika ada kesan permukaan lantai tidak rat sebelum dibentang tikar getah, cuba selesaikannya terlebih dahulu. Tidak kiralah sama ada anda simen kan kea tau tambak lah dengan apa-apa yang bersesuaian

Pilih Tikar Getah Bercorak Jalur

Terdapat pelbagai pilihan corak tikar getah di pasaran. Kalua anda nakkan suasan yang sejuk dan nyaman, pilihlah dari jenis corak kayu. Kebiasaanya, pemilik mempunyai masalah untuk memotong tikar getah. Habis senget dipotong. Jika anda memang jenis ada masalah macam tu, cara terbaik adalah pilih corak berjalur untuk mudah dipotong

Sediakan Peralatan Secukupnya

Ni antara masalah yang akan berlaku. Masa nak pasang ada sahaja barang atau peralatan yang tidak mencukupi. Jadi sebelum memasang, pastikan pisau, gunting, pembaris besi dan pita ukur tersedia. Barulah boleh mula memasang. Tanpa peralatan yang cukup, bahagian sudut tidak dibentuk dengan sempurna. Dah Nampak kesan-kesan yang buruk

Cara Pasang

Hampar surat khabar sebelum dibentang tikar getah. Lapisan suratkhabar ini dapat menyerap kelembapan dari lantai konkrit. Nanti tak adalah tiba-tiba bau masam atau berkepam. Disamping itu, pesangan tikar getah perlukan kesabaran. tak boleh terburu-buru untuk mendapatkan permukaan yang rata. Untuk dapatkan bucu yang kemas, boleh tengok video yang disediakan


Tengok “IKEA Hack” Meja Kanak Biasa-Biasa Menjadi Sesuatu Serbaguna dan Mahal

Ira nak share macam mana hack meja LATT IKEA menjadi Flisat. Sebenarnya, dah lama aim tapi memandangkan harga pun boleh tahan untuk sebiji meja, sebab tu ambil keputusan hack. Lagi pun set meja ni dah lama.

Bahan-bahan:

Sebiji Meja Latt IKEA
2 biji Trofast storage bos (42x30x10cm)
Dril
Kertas pasir
Gergji
Pensel
pita pengukur

Cara-cara:

– Kayu paling kanan: 43.5 cm panjang, 1.5 cm tebal dan 2 cm lebar. Sama macam kayu kiri.

Jarak antara kayu tengah dengan kedua2 bahagian adalah 30 cm setiap satu.

Peti sejuk merupakan perkakas rumah yang paling popular ; setiap kediaman WAJIB dilengkapi sekurang-kurangnya sebuah peti sejuk. Ia diperlukan sebagai salah satu ruang penyimpanan makanan yang amat penting di dalam sesebuah rumah. Suhu peti sejuk yang lebih rendah daripada suhu bilik dapat merendahkan kadar pembiakan bakteria dan menjadikan makanan yang disimpan tahan lebih lama dan kurang berlaku kerosakan.

Tetapi apabila sudah tiba masanya, peti sejuk tidak lagi berfungsi seperti sepatutnya. Kadangkala bahagian sejuk beku tidak membekukan dan bahagian bawah pula hanya mengeluarkan udara yang sama seperti suhu bilik. Perkara ini sudah tentu akan membuatkan anda kaget. Perlu ke nak beli peti sejuk yang baru? Sebuah peti sejuk bukannya murah.

LANGKAH #1
Alat yg diperlukan :

LANGKAH #2
Pastikan kepala power plug dicabut dahulu.

LANGKAH #3
Buka penutup bahagian atas dangan mengumpil pelekat bulat dan buka skru (bulat merah)

LANGKAH #4
Pasang kembali kepala plug. Switch “on”. Jikalau kipas yg dibulatkan merah masihberfungsi bermakna mungkin masalahhanya pada defrost thermostat sahaja.Cabut kembali power plug. Kemudian tanggalkan juga cover ini.

LANGKAH #5
Penutup yg telah ditanggalkan.

LANGKAH #6
Defrost thermostat

LANGKAH #7
Buka plastik yg membalut socket wayar dan cabut socket wayar defrost thermostat.

LANGKAH #8
Gantian yang dibeli dgn harga RM8. Memandangkan socket gantian defrost thermostat yg dibeli tidak sama. Maka saya potong dan sambung dgn socket yg asal. Balut dgn kemas bahagian yang disambung menggunakan electrical insulating tape.

LANGKAH #9 & #10
Pasang kembali defrost thermostat yang telah disambung ke tempat asal.

LANGKAH #11
Pasang semula penutup dengan kemas.

Selamat mencuba dan semoga berjaya!

Sempena perintah berkurung COVID-19, boleh lah siapkan perkara yang tertangguh di dapur ni. Table top dah bertahun siap dan tak berpintu

Nasib baik barang kerperluan dah beli awal. Sepatut nak buat bahagian pintu sahaja. Tapi dah alang cuti panjang, saya buat semua. Asalnya bahagian dalam nak guna aluminium, tapi ada lebihan kayu terdahulu yang dibeli untuk buat build-in wardrobe, saya habiskan dan bina dari bahan yang ada.

Lagipun ni 1st time sy buat pintu aluminium. Untung pakai aluminium ni. kita boleh tukar warna pintu tu dengan mudah. Boleh pakai macam-macam material dan warna.

Untuk bahagian wall cabinet. Saya beli 2nd hand kedai perabot. RM 25 satu set satu pintu. Asal hotel punya. pakai je la dulu. Nak tunggu mood nk buat sendiri tah bila la. tp akan datang nak buat jugak jenis full height.

harap apa yg sy share boleh bagi idea dan manfaat pada semua .

kos keseluruhan :

FRAME
– Aluminium 1 x 2 hollow – RM 32.40/Sebatang (3 batang) = RM 97.20
– PVC center braket – RM 0.20 ( 30pcs) = RM 6.00
– L corner bracket – RM 0.40 ( 16 pcs) = RM 6.40
-Screw RM 0.05 ( 100 pcs ) = RM 5.00

PINTU
– Aluminium kitchen cabinet profile Rm 33.70 ( 3 pcs) = RM 101.10
– Aluminium kitchen cabinet profile handle 1 btg = RM 47.20
– L bracket rm 1.10 ( 30 pcs) = RM 33.00
– Soft closer hinges rm 1.20 ( 16 pcs ) =RM 19.20
– composite panel hitam 1 keping =RM 90
– screw rm 0.05 (100pcs) = RM 5.00

* kesemua aluminium datang dengan 20′ panjang.

Kedai barang yg saya beli
1. YIT LOONG BUILDING MATERIAL SDN
SUNGAI CHUA ( SUPPLIER ALUMINIUM DAN ALUMINIUM ACCESSORIES)

2. DRAGON CITY CONSTRUCTION SDN BHD
SUNGAI CHUA KAJANG ( SUPPLIER ALUMINIUM DAN GLASS )

Setting frame aluminium sebab tabletop tak berapa lurus. Table top saya upah indon buat sebelum ni

Setting frame ni paling rumit sebab concrete table top tak rata. Lubang-lubang kecil nanti saya tutup dengan silicon / sealer / cement

final setting aluminium frame

Dish rack pun dah lama beli. Boleh setting siap2 sementara pasang partition tu

saya guna cat apa yang ada

Setting drawer slide untuk masukkan rak

Tengah setting partition dalam

rak ni saya dah buat awal-awal dulu guna kayu pine.

ni first time buat.ada 2-3 part yang salah potong salah ukur, aluminium profile untuk part pintu slot in je la masuk

L angle bracket untuk pegang aluminium profile

Dah siap satu pintu. Masih banyak kecacatan disitu

Tebuk lubang untuk pasang soft closer hinges.

dah siap pasang soft closer hinges. Dulu bila dengar soft closer misti mahal. Rupanya RM 1.20 je. Yang mahal sikit Rm 2.00

siap satu pintu

composite panel utk permukaan pintu.mudah utk potong.guna pisau je.  Da macam-macam warna. Tapi kedai yang saya beli tak banyak pilihan

Seterika kalau dah bertahun-tahun mesti permukaan yang digunakan untuk menggosok mula kasar. Lebih lagi kalau dah pernah ada fabrik hangus melekat. Kesan-kesan calar yang nampak halus tu boleh memberi kesan pada fabrik yang digosok.

Bini complain Iron nak rosak. Bila iron sangkut-sangkut kita sayang bini buat DIY jer.  Boleh lagi cemerlang. Hanya guna kertas pasir sahaja

Hanya gunakan kertas pasir 1000 celup dalam air bagi basah. Pastikan gosok permukaan seterika dalam keadaan sejuk. Gosok sampai licin


Resepi Baja Organik Dari Korea Ni Hanya Guna Daun Dan Rumput Kering Je

Resepi buat baja cecair ni saya belajar dari kaedah JADAM dari Korea.

So far ni baja utama yang saya pakai kerap disamping sekali sekala letak baja tinja kambing.
Hasil dia Alhamdulillah sangat subur. Dengan izin Allah swt. Kos dia hampir RM0. Hanya kos beli tong tu je, kalau pakai tong sedia ada, kira zero cost la ni.

1. Air hujan (Kalau takda, air paip boleh tapi biarkan dalam 3 4 hari dulu sebelum buat baja ni.)
2. Leaf mold.
– Pergi cari memana pokok besar yang bawah pokok tu banyak daun kering gugur, lagi tebal daun kering terkumpul situ, lagi bagus.
– Cari satu spot, tolak daun2 kering tu ke tepi. Akan nampak ada 1st layer tanah yang warna gelap kehitaman.
– Ambil lah dalam dua genggam tanah gelap tu, itulah namanya Leaf Mold.
3. Rumput liar yang ada sekitar rumah atau mana-mana, kalau mesin, rumput tu jangan buang. (Apa jenis rumput liar pun takpa.)

1. Ambil satu tong, tong ni terpulang lah janji ada penutup. Tong cat besar pun boleh. Tapi kalau kita nak pakai lama, pergi kedai hardware dan tanya ada tak tong terpakai warna biru ni. Saya beli dalam RM45 rasanya hari tu.
2. Penuhkan 2/3 dari tong tu dengan rumput liar tadi. Padatkan ke dalam tong tu.
3. Penuhkan tong tu dengan air hujan tadi sampai penuh ke atas dan tutup semua rumput liar tu.
4. Masukkan dua genggam Leaf Mold tadi dalam tong, biar tanah tu tenggelam dalam air tu.
5. Tutup dan biarkan at least 2 minggu dalam tong tu.
6. Lepas 2 minggu, boleh start pakai. Lagi lama peram, baja ni akan lagi kaw. Nak peram setahun pun takda masalah.

Awal-awal lepas peram, air baja ni memang busuk macam bau lepas banjir, tapi makin lama, bau dia akan makin kurang.

1. Ratio penggunaan dia adalah 1:100.
Maksudnya, setiap 1000 ml air, letak 10 ml je air baja ni. Kacau sebati.
– Boleh siram je kat apa-apa pokok seminggu sekali.
– Nak spray secara foliar kat daun pun boleh, tapi tapis lah dulu air baja tu sebab supaya spray tak tersumbat.
Kalau rasa 1:100 tak cukup padu, boleh pekatkan lagi hingga 1:50 (1000 ml air, 20 ml air baja).
Tapi mula dengan 1:100 dulu. Baru up kalau perlu.

Kalau baja ni nak habis dan nak tambah, just tambah lagi segenggam leaf mold dalam tong sama tu, penuhkan semula rumput liar dan air hujan tu. Tu je.

Kos nak buat baja ni rasanya kat tong tu je, lain-lain semua barang dari sekeliling je.
Bayangkan dengan baja sepenuh tong biru besar tu, pakai pula berapa ML je setiap kali pakai dan pokok memang subur insyaAllah, berapa lama dapat jimat kos baja?

Semoga bermanfaat. Semua kredit resepi baja ni (Jadam Liquid Fertilizer) ditujukan kepada pengasas JADAM dari Korea

Nak beli rumah, tapi tak tahu apa maksud Kadar Asas Standard. Memahami pinjaman rumah mungkin agak sukar sekiranya anda tidak biasa dengan istilah yang rumit dan juga pelbagai jenis kadar faedah yang perlu difahami. Ditambah lagi dengan kadar faedah dan angka yang turun naik, ia boleh jadi mengelirukan untuk anda mengira dengan tepat kos sebenar yang diperlukan sekiranya anda merancang untuk membeli rumah.

Berita baiknya, pengiraan ini akan menjadi lebih mudah selepas ini!
Bermula 1 Ogos 2022, Bank Negara Malaysia (BNM) mengumumkan Kadar Asas (BR) akan digantikan dengan Kadar Asas Standard (SBR), berpandukan Rangka Kerja Kadar Rujukan yang dikemaskini. Oleh itu, SBR akan bergerak selari mengikut Kadar Dasar Semalaman (OPR).

Ya, pastinya anda tertanya-tanya apa lagi yang perlu anda tahu. Adakah perubahan daripada BR ke SBR akan mempengaruhi pinjaman anda? Apakah jenis pinjaman yang akan terlibat dengan perubahan ini? Adakah SBR memberi kesan yang lebih buruk atau baik?

Umum tahu, cuka digunakan sebagai salah satu bahan dalam masakan. Tapi ramai kurang praktikkan cuka sebagai bahan pencuci. Tahu kah anda, cucia mengunakan cuka lebih mesara alam dan jauh lebih efektif? Ini 5 sebab kenapa anda perlu tukar bahan pencuci sabun dengan cuka

Nampak mudah cuci peti sejuk dengan larutan sabun. Namun, jika ia tidak dapat dibersihkan dengan betul, akan mengundang masalah lain pula. Apa kata, campurkan 1 bahagian air bersama 1 bahagian cuka (1:1) sebagai bahan pencuci peti sejuk. Ia buakan sahaja membersihkan malah memberi kesegaran di dalam peti sejuk untuk tempoh yang agak lama

Tak kira lah jenama apa sekali pun, mahal atau murah sudah pasti akan tersia bau pada bekas simpanan makanan walaupun telah dicuci dengan air sabun. Jika keadaan ini berlaku, sapukan cka pada keseleruhan permukaan bekas simpanan makanan selepas dicuci dan biarkan ia semalam. Kemudian, cuci bersih

Lama kelamaan, cawan yang digunakan untuk menghidang kopi atau teh mesti akan meninggalkan kerak walaupun telah dicuci berkali-kali. Cara mudah, rendam dalam peluntur. Tapi ia akan mengundang masalah lain pula. Untuk kaedah yang lebih selamat, campurkan 1 bahagian cuka bersama 1 bahagian garam/baking soda. sental permukaan cawan yang berkerak dan bilas

Memang kita risau akan bahan kimia yang digunakan untuk meracun tanaman dan mengekalkan kesegaran. Sebab itu, terhasilnya pencuci khas untuk sayur dan buah-buahan. Namun, harganya boleh tahan mahal. Selain dicuci dengan air garam, cuba tambahkan 2 sudu sudu cuku di dalam air rendaman tersebut untuk lebih efektif

Lubang tandas bila berkeladak memang susah nak cuci. Sebab itu jangan biar kotor dan berkeladak baru nak cuci. Kadang-kadang bila dah cuci kesan degil masih ada lagi yang tinggal. Pening bukan! Bukan sekadar kotor, dengan bau lagi yang kurang enak membuatkan kita tak duduk senang.

1. Campurkan Soda Bikarbonat dan Asid Citric. Gaul rata dan pastikan tak berketul.

2. Masukkan 1 sudu hydrogen paroxide. Jangan lebih.

3. Gaul lagi sampai anda dapat rupa yang sebegini. Tak berketul dan tak terlalu basah.

4. Masukkan dalam bekas acuan dan biarkan ia selama 4 jam.

5. Selepas 4 jam keluarkan dan isi lah dalam bekas comel.

6. Sekiranya anda hendak menggunakannya, anda hanya perlu mencampakkan saja seketul ke dalam lubang tandas rumah dan masalah selama ini pun sudah selesai. Masalah tandas berkeladak pun serta merta akan hilang. Cubalah.


Cuci Cermin Rumah Dengan Mudah & Lebih Bersih, Anda Boleh Gunakan 5 Bahan Ini Sahaja!

Apabila menyentuh soal penjagaan dan proses pembersihan cermin pintu, tingkap, meja solek hinggalah cermin hiasan di rumah, pasti ada dikalangan anda yang pernah berdepan dengan masalah untuk mencucinya.

Sebenarnya ada beberapa langkah mudah yang boleh anda lakukan untuk mencuci cermin supaya lebih bersih dan bebas daripada sebarang kotoron degil serta habuk yang melekat.

Jadi, jom cuba tip mudah untuk cuci cermin dan tingkap dengan hanya menggunakan 5 bahan ini sahaja. Apa yang penting, kelima-lima bahan ini tak mahal pun harganya dan jimat yang pastinya!

1.Tepung jagung

Ambil setengah cawan tepung jagung dan bancuhkan dengan dua cawan air. Kemudian gunakan air tersebut sebagai bahan pencuci dan pengilat cermin dengan cara lapkan bancuhan tersebut ke atas permukaan kaca atau cermin dengan menggunakan span.

2.Surat khabar lama

Bahan kedua yang anda boleh gunakan adalah surat khabar lama. Ambil sekeping surat khabar lama dan basahkan terlebih dahulu dengan air. Kemudian gumpal surat khabar tersebut dan terus dilap pada permukaan cermin.

Sifatnya yang berasid membuatkan cuka ini juga adalah salah satu bahan yang boleh digunakan untuk membersih cermin. Caranya, anda perlu isikan bekas penyembur dengan air dan sedikit cuka. Sembur pada cermin kemudian lap dengan menggunakan kain. Mudah kan?

4.Ubat gigi

Jangan ada yang tidak tahu sebenarnya ubat gigi juga boleh membersihkan cermin rumah anda dengan begitu mudah sekali. Ambil ubat gigi dan ratakan ubat gigi pada permukaan cermin dan biarkan seketika. Kemudian apabila sudah kering, lap bersih dengan kain dan anda akan dapat lihat kesannya cermin anda cukup berkilau.

5.Putik Kapas

Basahkan putik kapas telinga. Penggunaan item itu bertujuan untuk menghilangkan kesan kotoran degil yang melekat pada bahagian penjuru tingkap atau pintu cermin. Kotoran ini biasanya melekat di bahagian celahan penjuru cermin di mana ia sukar untuk dibersihkan dengan kain atau kertas.

Selamat mencuba!

Sumber: SinarPlus Website

Sebut sahaja mangga kecur air liur kan. Ramai yang suka dengan buah mangga ni kalau di buat jeruk mahupun kerabu. Betul tak? Tapi bila ada pokok mangga susahnya nak berbuah lebat macam ni. Ikut suka sahaja ia berbuah. Macam-macam baja dan letak dan macam-macam teknik dah buat nak bagi pokok mangga berbuah lebat.

Ramai yang nak tahu bagaimana cara untuk supaya pokok mangga berbuah dengan banyak. Lebatnya buah mangga tu, macam mana jaga ye? Itu adalah antara soalan yang selalu ditanya apabila anda mempunyai pokok mangga yang berbuah lebat.

Sebenarnya ada cara yang boleh membantu membuatkan buah mangga lebat merimbun. Petua ini dikongsikan oleh Kak Chah menerusi grup Berkebun Di Rumah. Di dalam perkongsian itu Kak Chah memberitahu kaedah itu adalah dari idea anaknya sendiri.

Tidak sangka tip tersebut menjadi dan pokok mangga di tepi rumahnya berbuah lebat merimbun. Sehinggakan satu dahan patah dek tak mampu menampung berat buah tersebut.

Mangga tepi rumah… Lebat merimbun buahnya. Tak boleh nak tanggung dahannya…. Patah satu dahan besar pulak tu. Buah pulak belum cukup tua. Bagi-bagikan pada jiran tetangga dan selebihnya buatkan kerabu.

Ramai yang bertanya pada beliau apa baja yang telah digunakan sehingga lebat buah mangganya.

“Sebenarnya saya tak ada baja specific. Cuma anak saya bagi tip, dia terbaca satu article dari negara barat.

Alhamdulillah buah kali ini sangat lebat dikebanyakan tangkai dan manis. Cuma pesennya kali ini dia berbuah dahan by dahan bukan semua sekali satu pokok. Ada yg dah masak, buah muda, putik buah dan banyak juga yg baru keluar bunga.

Sumber: Kak Chah Via Berkebun D Rumah / Keluarga

Fungsi papan pemotong di dapur memang tidak dapat disangkal lagi. Kepentingannya ibarat air dan udara buat manusia. Tatapi malangnya, jangka hayat bagi sesebuah papan pemotong tidak lama. Lebih-lebih lagi jika digunakan setiap hari, papan pemotong akan cepat kotor, tambahan pula ia juga mudah menjadi pusat perkumpulan dan pembiakan kuman!

CUCI PAPAN PEMOTONG TANPA SENTAL

Tahukah anda, papan pemotong merupakan alat penggunaan dapur yang paling kotor?! Jika tidak dibersihkan dengan betul dan kerap, ianya boleh menjadi ‘sarang’ kepada beribu jenis kuman.

Ada banyak petua dan cara membersihkan papan pemotong ini. Namun bergantung kepada tahap kekotoran, kadang-kadang ianya tidak berkesan perlukan lebih masa, usaha dan tenaga (menyental).

Di sini, saya kongsikan cara yang lebih mudah, cepat dan tanpa perlu menyental. Cara ini hanya sesuai untuk mereka yang berani, teliti dan cermat.

CARANYA:

• Lap dan keringkan permukaan yang perlu dibersihkan.
• Tuangkan cecair peluntur Clorox secara perlahan-lahan pada bahagian papan pemotong yang kotor. Pastikan seluruh permukaan yang mengandungi kotoran degil berjaya dibasahkan. Boleh gunakan sudu keluli tahan karat untuk ratakan.
• Tinggalkan selama 30 minit untuk tindakbalas yang optimun. Atau lebih lama bergantung kepada hasil yang diperolehi.
• Cuci dan rendam papan pemotong seketika sehingga BAU cecair peluntur hilang. Ini untuk memastikan tiada cecair peluntur yang tertinggal pada papan pemotong.
• Dan gunakan seperti biasa.

PERHATIAN:

1) Cecair peluntur Clorox mengandungi bahan kimia aktif natrium hipoklorit yang bersifat bes yang kuat, boleh merengsa/ menghakis kulit. Maka, berhati-hati semasa menggunakannya dalam keadaan pekat ini. Jika terkena kulit, segera basuh dengan air.

2) Bahan kimia dalam Clorox ini larut dalam air dan mudah meruap. Maka, dengan merendam seterusnya membasuh dengan air tidak akan meninggalkannya pada papan pemotong ini.

3) Sila tutup mulut dan hidung dengan kain atau topeng kerana cecair peluntur mudah meruap dan menghasilkan bau yang kuat. Ianya boleh menyebabkan komplikasi lain.

4) Pastikan aktiviti ini dibuat dalam ruang yang mempunyai pengudaraan yang baik contoh ruang terbuka atau ada tingkap.

Nota: Tidak perlu tuang banyak cecair peluntur ini. Cukup sekadar rata ke permukaan yang perlu dibersihkan. Jimat dan kurang bau yang tidak menyenangkan.

Memiliki rumah sendiri merupakan salah satu kejayaan yang diinginkan oleh semua orang selepas berhempas pulas menabung bertahun-tahun. Kebanyakannya juga terpaksa menyewa untuk seketika malahan terpaksa menempuhi dugaan terhadap kelulusan pinjaman bank yang agak merumitkan demi untuk memiliki sebuah kediaman sendiri.

Lupakan kisah jerit perih yang lalu, sekarang kunci kediaman sudah dimiliki, timbul pula isu, apa perlu kita buat sebelum memasuki rumah baru nanti..

Oleh itu, IMPIANA ingin menggariskan 6 panduan memasuki kediaman baharu.

1) Azan dan baca doa memasuki rumah baharu

Jangan keliru dengan doa selamat ye, ini bukan masa yang terbaik untuk anda anjurkan kenduri. Anda boleh mengajak saudara rapat atau kawan-kawan yang boleh dipercayai untuk membantu anda mengazankan di setiap penjuru rumah dan apabila selesai, buat bacaan Surah Yassin untuk kesejahteraan anda dan keluarga yang mendiami rumah baharu. Tujuan lainnya adalah untuk menghalau makhluk yang tidak diingini tinggal bersama anda.

2) Bersihkan rumah

Habuk dan debu binaan yang ada di dalam rumah, haruslah di nyah keluar. Ianya boleh menjejaskan kesihatan anda seisi keluarga jika ianya berlegar di udara serta masuk ke dalam rongga pernafasan malahan anda berisiko tinggi untuk sakit tekak serta batuk kering disebabkan menghela masuk habuk yang bertebaran ini.

3) Tetapkan bajet

Pastikan anda menyimpan dahulu pinjaman perumahan sebanyak 15-10% untuk hiasan dalaman rumah. Ini termasuk, ubahsuai dalaman dan pembelian perabot. Tetapkan di setiap ruangan utama kediaman seperti ruang tamu, dapur, dan bilik tidur (master bedreoom sahaja) keperluan yang akan dibeli. Ini untuk mengelakkan terlebih belanja sehingga anda gagal membeli keperluan yang wajib.

4) Beli yang perlu

Sudah ada bajet, tetapkan keperluan dan buat senarai pembelian seperti tilam, kelengkapan lampu, meja makan dan kipas berdiri. Ya, memang nampak kurang selesa. Ketika ini kesabaran anda memang tercabar, tetapi orang kata, biar sedikit nanti jadi bukit. Anda boleh berterusan membeli keperluan apabila anda sudah selesai dengan membeli barang utama dahulu.

5) Berbelanja dengan bijak

Kalau anda bijak mencari peluang jualan murah untuk pakaian dan kelengkapan yang lain. Perkakas rumah juga sama, jangan terus membeli dari jenama yang terkenal. Di pasaraya juga ada menjual keperluan yang kadangkala jauh lebih murah dari jenama yang sedia ada. Selain itu, anda boleh berkunjung ke jualan lambak atau pasar karat di seluruh negara, terdapat banyak perabot berkualiti tinggi tetapi dijual dengan harga yang murah. Duit jimat, rumah cantik, siapa yang tak nak kan.

6) Beli Indoor plant

Takkan tak boleh beli pokok hiasan. Bukan tak boleh beli, Ingat, anda masih di peringkat awal dalam proses dekorasi kediaman pertama. Habuk pembinaan rumah serta renovasi tidak diserap oleh manusia, tetapi tumbuhan hidup yang akan menyerap segalanya untuk proses fotosintesis. Untuk ini, anda boleh membeli indoor plant seperti pokok labah-labah atau Spider Plant (chlorophytum Comosum), ianya mampu menyelesaikan masalah pembersihan udara di dalam kediaman dan mudah untuk dijaga. Selain itu, anda juga boleh dapatkan Pokok Heart-leaf Philodendron (Philodendron Oxycardium) merupakan tanaman yang paling mudah untuk tumbuh serta dijaga. Ianya terkenal dengan kekuatannya dalam menyerap wap dalam ruangan bertoksik dan pelbagai lagi tumbuhan indoor lain yang mempunyai pelbagai manfaat jika ianya tumbuh dalam kediaman anda.